**ΔΙΚΗΓΟΡΙΚΟΣ ΣΥΛΛΟΓΟΣ**

**ΑΘΗΝΩΝ**

ΠΡΑΚΤΙΚΟΣ ΟΔΗΓΟΣ

του

Δικαστικού Αντιπροσώπου στις Δημοτικές - Περιφερειακές και Ευρωεκλογές

της

18/25 Μαΐου 2014

Επιμέλεια Σύνταξης **ΣΠΥΡΟΣ Π. ΛΑΛΑΣ** Δικηγόρος Αθηνών

ΑΘΗΝΑ, ΜΑΪΟΣ 2014

ΠΡΟΛΟΓΙΚΟ ΣΗΜΕΙΩΜΑ

Ως γνωστόν, κάθε εκλογική διαδικασία συνιστά πρωταρχικό στοιχείο στη λειτουργία της δημοκρατίας σε εθνικό (κεντρικό ή τοπικό/περιφερειακό),

αλλά και σε ευρωπαϊκό επίπεδο. Στη διασφάλιση της ορθής τήρησης της σχετικής διαδικασίας και την ανόθευτη, έμπρακτη έκφραση της λαϊκής βούλησης συμβάλλει καθοριστικά η ανάθεση του λειτουργήματος του δικαστικού αντιπροσώπου στους δικηγόρους. Άλλωστε, το ίδιο το λειτούργημά μας είναι άμεσα συνυφασμένο με το κράτος δικαίου και τη δημοκρατία σε μια κοινωνία.

Παραδοσιακά, ο Δικηγορικός Σύλλογος Αθηνών είναι αρωγός στο δύσκολο και υπεύθυνο αυτό έργο των μελών του. Εν προκειμένω, στην προσπάθειά του για ενημέρωση των συναδέλφων, οι οποίοι θα αναλάβουν τα καθήκοντα του Δικαστικού Αντιπροσώπου στις προσεχείς Εκλογές: α) οργάνωσε ειδικά σεμινάρια και β) εξέδωσε τον «Πρακτικό Οδηγό».

Θα ήθελα από τη θέση αυτή να ευχαριστήσω όλους τους συναδέλφους, οι οποίοι εξεδήλωσαν την προθυμία να ασκήσουν το λειτούργημα του δικαστικού Αντιπροσώπου στις εκλογές αυτές, που απαιτεί σημαντική σωματική και πνευματική καταπόνηση. Είμαι βέβαιος ότι θα

επιδείξουν τη συνέπεια και το αίσθημα ευθύνης που αρμόζει στην παράδοση

του δικηγορικού σώματος.

Τέλος, θα ήθελα να ευχαριστήσω το συνάδελφο Σπύρο Λάλα, ο οποίος, για μια ακόμα φορά, ανέλαβε ανιδιοτελώς το βάρος της διενέργειας των σεμιναρίων καθώς και της επιμέλειας σύνταξης του Πρακτικού Οδηγού.

Αθήνα, Μαΐος 2014

Ο Πρόεδρος του Δικηγορικού Συλλόγου Αθηνών

ΒΑΣΙΛΕΙΟΣ ΕΥΣ. ΑΛΕΞΑΝΔΡΗΣ

**ΕΙΣΑΓΩΓΗ**

Οι Εκλογές Δημοτικών και Περιφερειακών Αρχών έχουν οριστεί για την

**18η Μαΐου 2014**. Οι επαναληπτικές εκλογές, όπου απαιτηθούν, θα γίνουν την

**25η Μαΐου 2014**, ημέρα κατά την οποία θα διεξαχθούν στα ίδια εκλογικά τμήματα και από τις ίδιες εφορευτικές επιτροπές και οι εκλογές για την ανάδειξη

των είκοσι ενός (21) μελών του Ευρωπαϊκού Κοινοβουλίου.

Η χρονική διάρκεια της ψηφοφορίας είναι σταθερή από τις 07.00΄ ώς τις 19.00΄ (**άρθρα 29 §1 -**σε συνδυασμό με το άρθρο 50 του Π.Δ. 26/2012- **και**

**132 Ν. 3852/2010** για τις Δημοτικές και Περιφερειακές Εκλογές και **Π.Δ.**

**58/2014**)**.**

Η διαδικασία των Δημοτικών και Περιφερειακών Εκλογών και τα συναφή καθήκοντα των Δικαστικών Αντιπροσώπων καθορίζονται αντίστοιχα: α) από τις διατάξεις των άρθρων 10 ως 13, 17, 22 έως 29, 42 και 43 του N

3852/2010 για τις εκλογές Δημοτικών Αρχών β) από τις διατάξεις των άρθρων

116, 120 έως 139 του ίδιου Νόμου (3852/2010) για τις εκλογές των

Περιφερειακών Αρχών.

Η διενέργεια και η διαδικασία για την εκλογή των μελών του Ευρωπαϊκού Κοινοβουλίου h93/81/ΕΥΡΑΤΟΜ Ε.Κ.Α.Χ. Ε.Ο.Κ. απόφασης του Συμβουλίου της 1ης Φεβρουαρίου 1993 …», ο Ν. 3417/2005 (ΦΕΚ Α’

286/28.11.2005) με τον οποίο κυρώθηκε η Συνθήκη για την προσχώρηση της Δημοκρατίας της Βουλγαρίας και της Ρουμανίας στην Ευρωπαϊκή Ένωση, καθώς και ο Ν.3216/2003 (ΦΕΚ Α’ 312/31.12.2003) με τον οποίο κυρώθηκε η απόφαση του Συμβουλίου της 25ης Ιουνίου 2002 και της 23ης Σεπτεμβρίου 2002

για την τροποποίηση της πράξης εκλογής των αντιπροσώπων στο Ευρωπαϊκό Κοινοβούλιο με άμεση, καθολική ψηφοφορία, η οποία είναι προσαρτημένη στην απόφαση 76/787/ΕΚΑΧ, ΕΟΚ, ΕΥΡΑΤΟΜ, η απόφαση 2013/312/EE της

28.06.2013 του Ευρωπαϊκού Συμβουλίου, καθώς και ο Ν. 4255/2014 (ΦΕΚ Α΄

41).

Συμπληρωματικώς, σε όλες τις περιπτώσεις, εφαρμόζονται οι διατάξεις του Π.Δ. 26/2012 «Κωδικοποίηση σε ενιαίο κείμενο των διατάξεων της νομοθεσίας για την εκλογή βουλευτών».

Το κείμενο των σημαντικότερων από τις παραπάνω διατάξεις, μαζί με άλλες χρήσιμες διατάξεις και οδηγίες βρίσκονται: α) στις Εγκυκλίους με αριθμ.

13, 14, 18 και 23/2014, που έχει εκδώσει ειδικώς το Υπουργείο Εσωτερικών

και περιέχονται στον εκλογικό σάκο κάθε εκλογικού τμήματος. Οι σχετικές Εγκύκλιοι και το έντυπο των πληροφοριών έχουν αναρτηθεί και στην ιστοσελίδα του Υπουργείου Εσωτερικών, Αποκέντρωσης και Ηλεκτρονικής διακυβέρνησης ([www.ypes.gr/ekloges).](http://www.ypes.gr/ekloges))

Στις Εκλογές ανάδειξης Δημοτικών και στις Περιφερειακών Αρχών

ψηφίζουν **όλοι οι Έλληνες δημότες** του Δήμου ή της Κοινότητας που σωρευτικά: Ι) έχουν συμπληρώσει (ή συμπληρώνουν εντός του 2014) το 18ο έτος της ηλικίας τους, δηλαδή όσοι έχουν γεννηθεί μέχρι 31.12.1996, ΙΙ) είναι γραμμένοι στον εκλογικό κατάλογο του Δήμου (ή Κοινότητας), ΙΙΙ) δεν έχουν

στερηθεί το εκλογικό τους δικαίωμα. Οι εκλογείς αυτοί ψηφίζουν, όσο αφορά τις εκλογές αυτές (Δημοτικές και Περιφερειακές) στον τόπο όπου είναι εγγεγραμμένοι (βασική εκλογική περιφέρεια), ακόμα και αν (όσο αφορά τις Βουλευτικές εκλογές και, συνακόλουθα τις Ευρωεκλογές) έχουν ζητήσει να ασκούν το εκλογικό δικαίωμά τους σε άλλο τόπο, ως ετεροδημότες.

**Στις Εκλογές** ανάδειξης **Δημοτικών Αρχών και μελών του**

**Ευρωκοινοβουλίου, αλλά ΟΧΙ σε εκείνες των Περιφερειακών Αρχών ψηφίζουν και οι πολίτες: των λοιπών κρατών-μελών της Ευρωπαϊκής**

**Ένωσης,** οι οποίοι είναι γραμμένοι στους ειδικούς εκλογικούς καταλόγους

(**άρθρο 10 Ν. 3852/2010)**

Στις εκλογές για την ανάδειξη μελών του Ευρωπαϊκού Κοινοβουλίου ολόκληρη η χώρα αποτελεί μια ενιαία εκλογική περιφέρεια, ενώ οι Ευρω-

βουλευτές εκλέγονται για πρώτη φορά στην Ελλάδα με σταυρό προτίμησης.

Μόνο για τις εκλογές της 25.05.2014 και μόνο όσο αφορά την εκλογή μελών του Ευρωπαϊκού Κοινοβουλίου: α) θα λειτουργήσουν (μέσα στα υφιστάμενα ήδη Εκλογικά Τμήματα) και **Ειδικά Εκλογικά Τμήματα**

**Ετεροδημοτών**, στα οποία θα ψηφίσουν οι κάτοικοι της συγκεκριμένης περιφέρειας και  **οι οποίοι απαγορεύεται να ψηφίσουν στην εκλογική περιφέρεια (τη βασική εκλογική περιφέρεια), στους εκλογικούς κατα- λόγους της οποίας είναι εγγεγραμμένοι**, ακόμα και αν βρίσκονται εκεί

προκειμένου να ασκήσουν το εκλογικό τους δικαίωμα στις επαναληπτικές Δημοτικές ή/και Νομαρχιακές Εκλογές. Λόγω του ενιαίου για όλη τη χώρα ψηφοδελτίου στις Ευρωεκλογές δεν υπάρχει διαφοροποίηση στα εκλογικά τμήματα ετεροδημοτών (σε αμιγή και μεικτά). β) θα λειτουργήσουν ειδικά

εκλογικά τμήματα στις φυλακές για την ψήφο των έγκλειστων εκεί, ενώ γ) προβλέπεται η δυνατότητα ψήφου των ελλήνων ναυτικών των εμπορικών πλοών στους λιμένες όπου τα πλοία τους ναυλοχούν.

Στις Εκλογές ανάδειξης Δημοτικών Αρχών θα αναδειχθούν (**άρθρο 18**

**Ν. 3852/2010**) Δήμαρχοι και Δημοτικοί Σύμβουλοι (κατά εκλογική περιφέρεια, όπου υπάρχει τέτοια), Σύμβουλοι Δημοτικής Κοινότητας (όπου υπάρχει), Σύμβουλοι Τοπικής Κοινότητας (όπου υπάρχει) ή Εκπρόσωποι Τοπικής Κοινότητας (όπου υπάρχει)..

Στις εκλογές ανάδειξης Περιφερειακών Αρχών θα αναδειχθούν (**άρθρο**

**120 Ν. 3852/2010**) Περιφερειάρχες, Αντιπεριφερειάρχες και Περιφερειακοί

Σύμβουλοι.

**Ουσιαστικά πρόκειται για δύο αυτοτελείς εκλογές, οι οποίες διεξάγονται ταυτόχρονα**.

Η εκλογή των Δημοτικών Αρχών, θα γίνουν με ενιαίο (κοινό)

ψηφοδέλτιο, ένα φάκελο (λευκό) και αυτοτελή κάλπη.

Η εκλογή των Περιφερειακών Αρχών θα γίνει με δεύτερο ψηφοδέλτιο,

φάκελο (γαλάζιο) και αυτοτελή (δεύτερη) κάλπη.

Η βασική δυσκολία για το δικαστικό αντιπρόσωπο, ιδιαίτερα μάλιστα στους Δήμους όπου προβλέπεται και η εκλογή Συμβούλων Δημοτικής ή Τοπικής Κοινότητας, εντοπίζεται κυρίως: α) σε επίπεδο προετοιμασίας των

βιβλίων και πρακτικών στο μεγάλο αριθμό των υποψήφιων που πρέπει να καταγραφούν όλοι ανά μία φορά στα Βιβλία Πράξεων της Εφορευτικής Επιτροπής και στα Βιβλία Διαλογής Ψήφων υπέρ Υποψηφίων, και β) σε επίπεδο διαλογής στο μεγάλο αριθμό των υποψήφιων σε συνδυασμό με την πολυσταυρία, όπου αυξάνονται οι πιθανότητες λαθών ή παραλείψεων.

Η ανακήρυξη των Περιφερειακών Αρχών, γίνεται πάντοτε από τα αρμόδια δικαστήρια.

Η ανακήρυξη των Δημοτικών Αρχών, γίνεται από τα αρμόδια δικαστήρια (Πρωτοδικείο), εφόσον αφορά μονάδα τοπικής αυτοδιοίκησης που αποτελείται από περισσότερα των πέντε (5) εκλογικών τμημάτων. **Στους Δήμους που έχουν ως πέντε (5) Εκλογικά Τμήματα η ανακήρυξη γίνεται**

**με κοινό Πρακτικό των αντίστοιχων Εφορευτικών Επιτροπών, που συνεδριάζουν αμέσως μετά τη διαλογή στην έδρα του οικείου Δήμου (άρθρο 42 Ν. 3852/2010).**

**Αν πρόκειται για Δήμο, εφόσον από το κοινό Πρακτικό των**

**Εφορευτικών Επιτροπών προκύψει ότι οποιοσδήποτε συνδυασμός δεν συγκεντρώνει την απαιτούμενη πλειοψηφία (δηλαδή άνω του 50% των**

**εγκύρων ψηφοδελτίων στα οποία δεν προσμετρούνται τα λευκά –άρθρο**

**1 Ν. 3434/2010-), δεν γίνεται ανακήρυξη στις 18.05.2014, αλλά μετά τις επαναληπτικές εκλογές στις 25.05.2014.**

Στις 25 Μαΐου 2014 θα διεξαχθούν επαναληπτικές Δημοτικές ή/και Περιφερειακές εκλογές, εκεί όπου οποιοσδήποτε συνδυασμός δεν συγκέντρωσε την προβλεπόμενη πλειοψηφία. Στις επαναληπτικές εκλογές θα χρησιμοποιηθούν τα ίδια ψηφοδέλτια, χωρίς σταυρούς προτίμησης.

Ταυτόχρονα θα διεξαχθούν, όπως ήδη προαναφέρθηκε, και οι

Ευρωεκλογές.

Στον ανά χείρας Πρακτικό Οδηγό επιχειρήθηκε η ταξινόμηση και η κωδικοποίηση των εργασιών του Δικαστικού Αντιπροσώπου, κατά

χρονολογικά στάδια, ώστε να αποτελέσει εύχρηστο βοήθημα.

Τα χαρακτηριστικά του Πρακτικού Οδηγού παραμένουν ίδια.

Στην αρχή κάθε κεφαλαίου προτάσσεται πίνακας κατάταξης εργασιών,

ενώ στο τέλος ο οδηγός ολοκληρώνεται με παράρτημα υποδειγμάτων.

Επισημαίνεται ότι, όσο αφορά το καίριο ζήτημα των άκυρων ψηφοδελτίων έγινε προσπάθεια συστηματικής καταγραφής, συνοπτικά, της

νομολογίας των δικαστηρίων (κυρίως του Α.Ε.Δ. και του ΣτΕ), χωρίς τη διατύπωση προσωπικών απόψεων.

Ο Πρακτικός Οδηγός είναι δημοσιευμένος και στην ιστοσελίδα του

Δικηγορικού Συλλόγου Αθηνών (www.dsa.gr).

Αθήνα, Μάιος 2014

**Σπύρος Π. Λάλας**

Δικηγόρος Αθηνών

**Α ΠΡΟΠΑΡΑΣΚΕΥΑΣΤΙΚΕΣ ΕΡΓΑΣΙΕΣ ΣΤΟΝ ΤΟΠΟ**

**ΔΙΑΜΟΝΗΣ ΤΟΥ ΔΙΚΑΣΤΙΚΟΥ ΑΝΤΙΠΡΟΣΩΠΟΥ**

**1.- ΕΚΔΟΣΗ ΚΑΙ ΠΑΡΑΛΑΒΗ ΔΙΟΡΙΣΤΗΡΙΟΥ ΕΓΓΡΑΦΟΥ**

**2.- ΔΙΑΔΙΚΑΣΙΑ ΕΙΣΠΡΑΞΗΣ ΑΠΟΖΗΜΙΩΣΗΣ**

**3.- ΕΞΑΣΦΑΛΙΣΗ ΣΥΓΚΟΙΝΩΝΙΑΚΟΥ ΜΕΣΟΥ**

**4.- ΣΥΓΚΕΝΤΡΩΣΗ ΑΠΑΡΑΙΤΗΤΩΝ ΚΑΙ ΧΡΗΣΙΜΩΝ ΕΙΔΩΝ**

**1.- ΕΚΔΟΣΗ ΚΑΙ ΠΑΡΑΛΑΒΗ ΔΙΟΡΙΣΤΗΡΙΟΥ**

Την ευθύνη του διορισμού των Δικαστικών Αντιπροσώπων τόσο στις Περιφερειακές/Δημοτικές Εκλογές όσο και στις εκλογές για την

ανάδειξη μελών του Ευρωπαϊκού Κοινοβουλίου, λόγω ακριβώς της

σύνδεσής τους με τις τελευταίες, έχει το Α1 Τμήμα του Αρείου Πάγου, το οποίο εκδίδει τις σχετικές δικαστικές αποφάσεις. Σε εκτέλεση των

αποφάσεων αυτών η Εισαγγελία του Αρείου Πάγου εκδίδει τα

διοριστήρια έγγραφα, τα οποία και επιδίδει στους Δικαστικούς

Αντιπροσώπους μέσω των κατά τόπους Εισαγγελιών.

Στην πράξη ο Δικαστικός Αντιπρόσωπος μεταβαίνει εκουσίως στην Εισαγγελία Πρωτοδικών  **ευθύς μόλις** ανακοινωθούν οι διορισμοί,

από όπου παραλαμβάνει αυτοπροσώπως το διοριστήριό του

(συντασσόμενης έκθεσης επίδοσης) από τον αρμόδιο (στην Αθήνα κατά εκλογική περιφέρεια) Δικαστικό επιμελητή.

**Δεν θα πρέπει να αναμένεται επίδοση του διοριστηρίου,**

**καθόσον δυσχεραίνεται ουσιωδώς η διαδικασία.**

**2.- ΕΙΣΠΡΑΞΗ ΑΠΟΖΗΜΙΩΣΗΣ (ή και ΟΔΟΙΠΟΡΙΚΩΝ ΕΞΟΔΩΝ).**

Στις Περιφερειακές/Δημοτικές και Ευρωβουλευτικές εκλογές οι

Δικαστικοί Αντιπρόσωποι διορίζονται με ηλεκτρονική κλήρωση,

σύμφωνα με ποσοστόσεις ανά κατηγορίες.

Ο τόπος του διορισμού (εντός ή εκτός έδρας) αποτελεί κριτήριο για το χρόνο και τον τρόπο καταβολής της αποζημίωσης, ενώ το ύψος

της επηρεάζεται από την απόσταση και από την ποσότητα της εργασίας.

Ειδικότερα:

α) **Διορισμός εκτός της έδρας του Πρωτοδικείου που είναι διορισμένος ο δικηγόρος (ή, αντίστοιχα, ο ασκούμενος δικηγόρος):**

Στην περίπτωση αυτή: Ι) απαιτείται έκδοση **διατακτικής** από τον

αρμόδιο Εισαγγελέα Πρωτοδικών τόσο για την αποζημίωση, όσο και για τα οδοιπορικά, ΙΙ) η αποζημίωση καταβάλλεται **πριν** από την ανάληψη των καθηκόντων εκ μέρους του Δικαστικού Αντιπροσώπου.

Προς τούτο θα πρέπει να ακολουθηθεί η εξής διαδικασία:

**Ι) Κατάθεση επικυρωμένου αντιγράφου για έκδοση διατακτικής**

Αφού ο Δικαστικός Αντιπρόσωπος εκδώσει επικυρωμένο φωτοαντίγραφο από το πρωτότυπο του διοριστηρίου του (ατελώς), το

καταθέτει στο αρμόδιο γραφείο της Εισαγγελίας Πρωτοδικών (ορίζεται με σχετικές ανακοινώσεις) για την έκδοση της σχετικής διατακτικής πληρωμής της αποζημίωσης και των οδοιπορικών εξόδων. Το ύψος τους καθορίζεται με

σχετική Υπουργική Απόφαση.

**ΙΙ) Παραλαβή διατακτικής:**

Η διατακτική παραλαμβάνεται δύο -2- ημέρες μετά την κατάθεση του διοριστηρίου, (**πριν** την αναχώρηση του Δικαστικού αντιπροσώπου) από το αρμόδιο γραφείο της Εισαγγελίας Πρωτοδικών (αναγράφεται σε σχετικές

ανακοινώσεις ανάλογα με τον αριθμό κατάθεσης).

**ΙΙΙ) Είσπραξη Οδοιπορικών-Αποζημίωσης**

Η αποζημίωση εισπράττεται από τη Δ.Ο.Υ. όπου ο δικαστικός αντιπρόσωπος υποβάλλει τη φορολογική δήλωση εισοδήματός του.

β) **Διορισμός εντός της έδρας του Πρωτοδικείου που είναι διορισμένος ο δικηγόρος (ή αντίστοιχα ο ασκούμενος δικηγόρος).**

Στην περίπτωση αυτή η είσπραξη της αποζημίωσης γίνεται  **μετά**

τις εκλογές από τις παραπάνω Δ.Ο.Υ., χωρίς διατακτική.

Ο Δικαστικός Αντιπρόσωπος για να εισπράξει την αποζημίωση θα πρέπει να φέρει τα εξής δικαιολογητικά: Ι) το διορισμό του (πρωτότυπο), ΙΙ) βεβαίωση της Εφορευτικής Επιτροπής ότι έχει εκτελέσει τα καθήκοντά του και ΙΙΙ) την απόδειξη της παράδοσης του εκλογικού σάκου στο Πρωτοδικείο (αν ήταν τακτικός Δικαστικός Αντιπρόσωπος) ή αντίστοιχη βεβαίωση του Εφόρου Δικαστικών Αντιπροσώπων της περιφερείας του ότι εμφανίστηκε χωρίς να χρησιμοποιηθεί (αν ήταν αναπληρωτής Δικαστικός Αντιπρόσωπος).

**Σημείωση: Στους αναπληρωτές Δικαστικούς Αντιπροσώπους καταβάλλεται μειωμένη αποζημίωση. Εφόσον Αναπληρωτής διορισθεί εκτός περιφερείας του ως τακτικός και εκπληρώσει τα καθήκοντά του, τη Δευτέρα, 19/26**

**Μαίου 2014, πρέπει να ζητήσει από τον Έφορο Δικαστικών Αντιπροσώπων της περιφέρειάς του να του εκδώσει συμπληρωματική διατακτική, η οποία μπορεί να εισπραχθεί από την άνω αρμόδια Δ.Ο.Υ. Οι διορισμένοι εντός της περιφέρειάς τους,**

**δεν χρειάζονται διατακτική, αλλά θα πρέπει κατά την πληρωμή τους να καταθέσουν και α) αντίγραφο της πράξης διορισμού τους ως τακτικών από τον Έφορο Δικαστικών Αντιπροσώπων και β) την απόδειξη παράδοσης του σάκου στο Πρωτοδικείο.**

**3.- ΕΞΑΣΦΑΛΙΣΗ ΣΥΓΚΟΙΝΩΝΙΑΚΟΥ ΜΕΣΟΥ**

Κατά το νόμο (άρθρο **68§13 Π.Δ. 26/2012**) ο Δικαστικός

Αντιπρόσωπος –τακτικός ή αναπληρωτής- οφείλει να βρίσκεται στον τόπο που θα ασκήσει τα καθήκοντά του **δύο (2)** ημέρες πριν τις εκλογές, δηλαδή την **Παρασκευή, 16 Μαΐου 2014** (και Παρασκευή

23.05.2014 αντίστοιχα).

Αν πρόκειται να χρησιμοποιηθεί μέσο μαζικής μεταφοράς

(κυρίως αεροπλάνο, αλλά και πλοίο, τραίνο ή λεωφορείο) αμέσως μετά την παραλαβή του διορισμού πρέπει να ληφθεί μέριμνα για την εξασφάλιση θέσης. Οι Δικαστικοί Αντιπρόσωποι έχουν απόλυτη προτεραιότητα.

**4.- ΣΥΓΚΕΝΤΡΩΣΗ ΑΠΑΡΑΙΤΗΤΩΝ ΚΑΙ ΧΡΗΣΙΜΩΝ ΕΙΔΩΝ**

Ο Δικαστικός Αντιπρόσωπος πρέπει να φέρει οπωσδήποτε μαζί του: α.- Το διοριστήριο έγγραφο και

β.- Την αστυνομική του ταυτότητα.

Πρόσθετα, για διευκόλυνσή του, είναι σκόπιμο να έχει μαζί του και τα παρακάτω είδη:

**Α. Απαραίτητα**

Ι. – Υγρό διαγραφής (blanco)

ΙΙ. – Καρμπόν χειρός (5-6 φύλλα) της καλύτερης δυνατής ποιότητας

ΙΙΙ. – Αναπτήρα

IV. – Λαστιχάκια

V. – Ψαλίδι

VI. – Κολλητική ταινία (σελοταίηπ) VII. – Κόλλα stick

VIII. – Αριθμομηχανή (κομπιουτεράκι)

**Β. Χρήσιμα**

Ι. – Δεκαπέντε (15) τουλάχιστον φακέλους μεγάλου μεγέθους (Α4 ή μεγαλύτερους) ανά εκλογή

ΙΙ. – Σειρά μαρκαδόρων διαφόρων χρωμάτων

ΙΙΙ. – Μικρό Ευαγγέλιο (για τυχόν ανάκριση)

**Β**

**ΠΡΟΠΑΡΑΣΚΕΥΑΣΤΙΚΕΣ ΕΡΓΑΣΙΕΣ ΣΤΟΝ ΤΟΠΟ ΤΟΥ ΔΙΟΡΙΣΜΟΥ**

**ΠΑΡΑΣΚΕΥΗ, 16.05.2014/23.05.2014**

**1.- ΕΙΔΟΠΟΙΗΣΗ ΑΦΙΞΗΣ**

**2.- ΕΞΕΥΡΕΣΗ ΓΡΑΜΜΑΤΕΑ**

**3.- ΕΝΗΜΕΡΩΣΗ**

**4.- ΣΥΝΕΝΝΟΗΣΗ ΜΕ ΔΗΜΟ Η ΚΟΙΝΟΤΗΤΑ**

**1.- ΕΙΔΟΠΟΙΗΣΗ ΑΦΙΞΗΣ**

Ο Δικαστικός Αντιπρόσωπος οφείλει να ειδοποιήσει τουλάχιστον τηλεφωνικά τους: α) Έφορο Δικαστικών Αντιπροσώπων (που εδρεύει

στο οικείο Πρωτοδικείο), **(άρθρο 66 παρ.3 του Π.Δ. 26/2012)**, β) αρμόδιο

Εισαγγελέα Πρωτοδικών και γ) τον Περιφερειάρχη (**άρθρο 68§13 του Π.Δ.**

**26/2012**) για την άφιξή του και την ανάληψη των καθηκόντων του.

Εφόσον είναι διορισμένος στην έδρα του Πρωτοδικείου, συνήθως διέρχεται από εκεί και το δηλώνει αυτοπροσώπως στον εντεταλμένο

προς τούτο υπάλληλο.

Για τις εκλογές αυτές δεν υπάρχει δυνατότητα ατελούς αποστολής τηλεγραφημάτων.

**2.- ΕΞΕΥΡΕΣΗ ΕΝΟΣ (1) Ή ΔΥΟ (2) ΓΡΑΜΜΑΤΕΩΝ**

Κατά το νόμο (**άρθρο 63 του Π.Δ. 26/2012**) τα σχετικά καθήκοντα ανατίθενται από την Εφορευτική Επιτροπή σε δημόσιο ή δημοτικό

υπάλληλο, ή αν δεν μπορεί να εξευρεθεί τέτοιος σε εκλογέα. Στην πράξη

οι Γραμματείς εξευρίσκονται εκ των προτέρων από το Δικαστικό

Αντιπρόσωπο συνήθως με τη βοήθεια του Δήμου ή της Κοινότητας (ή στα μεγάλα αστικά κέντρα και από τη Γραμματεία του Εφόρου).

Επίκειται από το Υπουργείο Εσωτερικών έκδοση εγκυκλίου με την οποία θα προβλέπεται η απασχόληση δύο (2) Γραμματέων και για τις δύο (2) Κυριακές μόνο στα εκλογικά τμήματα της Περιφέρειας Αττικής

και της Αντιπεριφέρειας Θεσσαλονίκης. Στα υπόλοιπα εκλογικά τμήματα θα προβλέπεται η απασχόληση ενός (1) Γραμματέα.

**3.- ΕΝΗΜΕΡΩΣΗ**

Ο Δικαστικός Αντιπρόσωπος ενημερώνεται:

α.- Από τη Γραμματεία του Εφόρου για τους αριθμούς των τηλεφωνικών κλήσεων του Εφόρου, του Εισαγγελέα, της Γενικής Γραμματείας Περιφέρειας, της Νομαρχίας **και του Δήμου** (για τυχόν συνεννόηση, όποτε χρειαστεί).

β.- Από τη Γραμματεία του Εφόρου (ή από το Δήμο) για την ακριβή διεύθυνση του εκλογικού καταστήματος. Τα εκλογικά τμήματα και

τα αντίστοιχα εκλογικά καταστήματα αναφέρονται στο Πρόγραμμα

Ψηφοφορίας που είναι τοιχοκολλημένο σε κεντρικά σημεία τουλάχιστον τρεις (3) ημέρες πριν τις εκλογές (άρθρο **23 και 125 αντίστοιχα Ν.**

**3852/2010**).

γ.- Από τη Γραμματεία του αρμόδιου Πρωτοδικείου (προφορικά ή τηλεφωνικά) για τα ονόματα των λοιπών μελών της εφορευτικής επιτροπής (τεσσάρων -4- τακτικών και τεσσάρων -4- αναπληρωματικών

– **άρθρο 58 του Π.Δ. 26/2012**) και τις διευθύνσεις κατοικίας τους

(αναγράφονται στη σχετική δικαστική απόφαση περί διορισμού εφορευτικών επιτροπών).

δ) Από τη Γραμματεία της αρμόδιας Εισαγγελίας για τις επιδόσεις

των παραπάνω διοριστηρίων στα Μέλη των Εφορευτικών Επιτροπών.

**4.- ΣΥΝΕΝΝΟΗΣΗ ΜΕ ΔΗΜΟ Η ΚΟΙΝΟΤΗΤΑ**

Τηλεφωνική συνεννόηση με τον αρμόδιο Δήμο ή Κοινότητα για τον ακριβή χρόνο παράδοσης του εκλογικού υλικού (που γίνεται **το**

**αργότερο μέχρι το Σάββατο 18/25.05.2014 το μεσημέρι** – άρθρα).

ΣΗΜΕΙΩΣΗ ΓΙΑ ΤΟΥΣ ΑΝΑΠΛΗΡΩΤΕΣ:

Οι αναπληρωτές Δικαστικοί Αντιπρόσωποι πρέπει, πέρα από την άφιξή τους, να δηλώσουν στον Έφορο Δικαστικών Αντιπροσώπων: α.- Τη διεύθυνση της διαμονής τους στην έδρα

του Εφόρου και β.- τον αριθμό της τηλεφωνικής τους κλήσης, για να τους αναζητήσει, όταν και εφόσον τους χρειαστεί.

**Γ ΠΡΟΠΑΡΑΣΚΕΥΑΣΤΙΚΕΣ ΕΡΓΑΣΙΕΣ ΣΤΟΝ ΤΟΠΟ ΤΟΥ ΔΙΟΡΙΣΜΟΥ**

**ΣΑΒΒΑΤΟ, 17.05.2014/24.05.2014**

**1.- ΠΑΡΑΛΑΒΗ ΕΚΛΟΓΙΚΟΥ ΤΜΗΜΑΤΟΣ**

**2.- ΕΛΕΓΧΟΣ ΕΚΛΟΓΙΚΟΥ ΤΜΗΜΑΤΟΣ**

**3.- ΕΝΗΜΕΡΩΣΗ**

**4.- ΕΛΕΓΧΟΣ ΕΚΛΟΓΙΚΟΥ ΥΛΙΚΟΥ**

**5.- ΠΡΟΕΤΟΙΜΑΣΙΑ ΕΚΛΟΓΙΚΟΥ ΤΜΗΜΑΤΟΣ**

**6.- ΠΡΟΕΤΟΙΜΑΣΙΑ ΕΚΛΟΓΙΚΩΝ ΕΓΓΡΑΦΩΝ**

**1.- ΠΑΡΑΛΑΒΗ ΕΚΛΟΓΙΚΟΥ ΤΜΗΜΑΤΟΣ**

Μετάβαση στο εκλογικό κατάστημα, παραλαβή του εκλογικού τμήματος καθώς και του σάκου με το εκλογικό υλικό από τον αρμόδιο

δημοτικό (ή κοινοτικό) υπάλληλο (συνήθως με απόδειξη) (**άρθρο 78§1**

**του Π.Δ. 26/2012**).

**2. ΕΛΕΓΧΟΣ ΕΚΛΟΓΙΚΟΥ ΤΜΗΜΑΤΟΣ**

Πρέπει να ελεγχθεί:

Ι.- Αν υπάρχουν δύο (2) κάλπες και αν αυτές διαθέτουν κατάλληλο κλείστρο ώστε να μπορεί να εξασφαλιστεί με εξωτερική

κλειδαριά (λουκέτο).

ΙΙ.- Αν υπάρχουν δύο (2) ειδικά διαχωρίσματα (παραβάν) για την ψηφοφορία.

ΙΙΙ.- Αν υπάρχουν τα απαραίτητα τραπέζια (ή θρανία) και

τουλάχιστον δέκα (10) καρέκλες (για την Εφορευτική Επιτροπή και τους

Αντιπροσώπους των συνδυασμών).

Ο έλεγχος αυτός είναι απλός γιαυτό και είναι σκόπιμο να γίνεται κατά την παραλαβή του εκλογικού τμήματος, οπότε και ζητείται αμέσως

από τον παρόντα υπάλληλο του Δήμου η σχετική συμπλήρωση ή

αντικατάσταση.

**3.- ΕΝΗΜΕΡΩΣΗ**

Ο Δικαστικός Αντιπρόσωπος ενημερώνεται από τα σχετικά έγγραφα του σάκου.

Πέρα από τις σχετικές οδηγίες του Υπουργείου Εσωτερικών,

Δημόσιας Διοίκησης και Αποκέντρωσης για τη διεξαγωγή των Εκλογών, στο σάκο υπάρχουν διάφορες αποφάσεις Υπουργών, του Νομάρχη ή άλλων Αρχών ή/και τηλεγραφήματα, που αφορούν τη διεξαγωγή των εκλογών.

**4.- ΕΛΕΓΧΟΣ ΕΚΛΟΓΙΚΟΥ ΥΛΙΚΟΥ**

**α.- Έλεγχος εκλογικών εγγράφων β.- Έλεγχος ψηφοδελτίων**

**γ.- Έλεγχος απαραίτητου υλικού δ.- Έλεγχος υπόλοιπου υλικού**

Καταρχάς, πρέπει να επισημανθεί ότι το εν γένει εκλογικό υλικό που περιέχεται στον εκλογικό σάκο αναφέρεται σε αναλυτική κατάσταση, που υπάρχει μέσα σε αυτόν και καθιστά τον έλεγχο ευχερέστερο.

**α.- Έλεγχος εκλογικών εγγράφων**

Πρέπει να ελεγχθεί αν μέσα στο σάκο υπάρχουν:

Ι.- **Ο εκλογικός κατάλογος**.

ΙΙ.- **Το Βιβλίο Πρωτοκόλλου Ψηφοφορίας** (είναι διπλότυπο,

ανά ένα για τις Περιφερειακές Εκλογές και για τις Δημοτικές Εκλογές).

ΙΙΙ.- **Τα δύο (2) Βιβλία Πράξεων της Εφορευτικής Επιτροπής** (ανά ένα για τις Περιφερειακές και για τις Δημοτικές αντίστοιχα εκλογές) στα οποία έχουν ενσωματωθεί (με τη μορφή τριπλότυπου ή τετραπλότυπου αντίστοιχα) και τα σχετικά αντίγραφα του Πρακτικού αρ. 2.

ΙV.-Το **Βιβλίο Διαλογής Ψήφων** (υπέρ συνδυασμών και υπέρ υποψηφίων) για τις Περιφερειακές Εκλογές.

V.-Το **Βιβλίο Διαλογής Ψήφων** (υπέρ συνδυασμών και υπέρ

υποψηφίων) για τις Δημοτικές Εκλογές.

Το Βιβλίο Πράξεων της Εφορευτικής Επιτροπής για τις

Δημοτικές Εκλογές έχει εκτυπωθεί στις εξής παραλλαγές:

α) Για τους Δήμους με πληθυσμό πάνω από 100.000 κατοίκους.

β) Για τους Δήμους με πληθυσμό μέχρι 100.000 κατοίκους.

Οι δύο παραπάνω παραλλαγές διαφέρουν ως προς τον αριθμό των σελίδων.

γ) Για τις Κοινότητες (που απέμειναν) και έχουν είτε ένα εκλογικό τμήμα είτε περισσότερα από πέντε.

δ) Για τις Κοινότητες που έχουν από δύο ως πέντε εκλογικά τμήματα.

Στα Βιβλία Πράξεων της Εφορευτικής Επιτροπής των Κοινοτήτων έχουν ενσωματωθεί και τα Βιβλία Διαλογής Ψήφων υπέρ συνδυασμών και υπέρ υποψηφίων.

(VΙ.- Αποκλειστικά για την περίπτωση Δήμου ή Κοινοτήτας με δύο (2) ως πέντε (5) εκλογικά τμήματα, στο σάκο του 1ου εκλογικού τμήματος εκτός από αυτά πρέπει να υπάρχει και το Κοινό Πρακτικό των Εφορευτικών Επιτροπών για την έκδοση των αποτελεσμάτων και την

ανάδειξη των εκλεγέντων).

VΙ.- **Τεσσάρων (4) διαφορετικών τύπων έντυπα τηλεγραφήματα** (για τις δύο εκλογές αντίστοιχα όσο αφορά τους συνδυασμούς και τους υποψήφιους) .

VII.- Tην προκήρυξη των Περιφερειακών Εκλογών και των

Δημοτικών (έντυπο που περιλαμβάνει τους συνδυασμούς και τους υποψήφιους στο συγκεκριμένο Δήμο και Διαμέρισμα ή Κοινότητα).

VIII.- Έντυπα δηλώσεων εκλογέων.

IX.- Έντυπα βεβαιώσεων εκλογέων ότι ψήφισαν.

**Αν λείπει οποιοδήποτε από τα παραπάνω έγγραφα (ιδιαίτερα ένα τα υπό στοιχεία Ι-V) ζητείται από το Δήμο ή/και από τη Νομαρχία (αρχικά τηλεφωνικά και εν ανάγκη και τηλεγραφικά) η άμεση αποστολή του. Αν η αποστολή καθυστερεί πρέπει να γίνει και σχετική έγγραφη (ή τηλεγραφική) αναφορά στον Έφορο και στον Εισαγγελέα. Η έλλειψη των εγγράφων με στοιχεία VI-VIII μπορεί να καλυφθεί και με φωτοαντίγραφα από τα σχετικά έντυπα των παρακείμενων εκλογικών τμημάτων.**

**β.- Έλεγχος ψηφοδελτίων**:

Πρέπει να ελεγχθεί αν μέσα στο σάκο βρίσκονται τα ορθά ψηφοδέλτια (της συγκεκριμένης εκλογικής περιφέρειας Δήμου,

Δημοτικής ή Τοπικής Κοινότητας), σε επαρκή ποσότητα και σε καλή

κατάσταση) όλων των συνδυασμών, που αναφέρονται στην προκήρυξη του Δήμου και της Περιφέρειας αντίστοιχα, καθώς και λευκά.

**ΠΡΟΣΟΧΗ: Κάθε συνδυασμός εκτυπώνει ιδιαίτερο ψηφοδέλτιο για κάθε εκλογική περιφέρεια Δήμου, Δημοτική ή Τοπική Ενότητα. Συνεπώς, εφόσον στο συγκεκριμένο**

**εκλογικό τμήμα προβλέπεται εκλογή και συμβούλων δημοτικής ή τοπικής ενότητας ή εκπροσώπων τοπικής ενότητας θα πρέπει να υπάρχουν στο σάκο τα ψηφοδέλτια κάθε συνδυασμού που περιλαμβάνουν τους υποψηφίους της συγκεκριμένης περιφέρειας και ενότητας.**

Ενδεχόμενα συνήθη προβλήματα και αντιμετώπισή τους:

Ι.- Δεν υπάρχουν (καθόλου) ψηφοδέλτια συνδυασμών που αναφέρονται στην προκήρυξη ή υπάρχει προφανώς μικρός αριθμός τους.

Συνήθως αφορά μικρούς συνδυασμούς και η έλλειψή τους οφείλεται σε μη αποστολή τους εκ μέρους τους, οπότε το γεγονός

αναφέρεται σε κάποιο από τα ενημερωτικά έγγραφα του σάκου. Αλλιώς θα πρέπει να υποβληθεί αμέσως σχετικό αίτημα για συμπλήρωσή τους στο Δήμο ή στη Νομαρχία.

Γενικά θα πρέπει να καταβληθεί κάθε δυνατή προσπάθεια για να αποφευχθεί η διαδικασία της διανομής των λευκών ψηφοδελτίων του

άρθρου 74 του Π.Δ. 26/2012.

ΙΙ.- Μεγάλο μέρος των ψηφοδελτίων είναι κακοποιημένα

(τσαλακωμένα, σχισμένα η λερωμένα ή κακέκτυπα), ώστε τα υπόλοιπα δεν επαρκούν για την ψηφοφορία.

Ζητείται άμεσα η συμπλήρωσή τους.

ΙΙΙ.- Τα ψηφοδέλτια συνδυασμού αντιστοιχούν σε άλλο διαμερισματικό ή τοπικό συμβούλιο ή έχουν προφανώς (όχι κατά λίγα χιλιοστά) διάφορη διάσταση ή χρώμα (όχι κατά τόνους του μπεζ) από τα άλλα.

Ζητείται άμεσα η αποστολή κανονικών.

ΙV.- Μικρός αριθμός ψηφοδελτίων ενός ή περισσότερων συνδυασμών είναι κακοποιημένα (τσαλακωμένα, σχισμένα ή λερωμένα).

Αφαιρούνται αμέσως και καταστρέφονται.

**γ.- Έλεγχος απαραίτητου υλικού**:

Πρέπει να ελεγχθεί αν μέσα στο σάκο υπάρχουν:

I.- Η σφραγίδα του εκλογικού τμήματος (**άρθρο 65 του Π.Δ.**

**26/2012**).

II.- Φάκελοι ψηφοφορίας (δύο χρωμάτων, λευκοί για τις

Δημοτικές και γαλάζιοι για τις Περιφερειακές εκλογές) σε επαρκή (σύμφωνα με τον αριθμό των εγγεγραμμένων) ποσότητα (συνήθως είναι σημαντικά περισσότεροι) και σε καλή κατάσταση.

III.- Κλειδαριές (λουκέτα) δύο (2) (ανά ένα για κάθε κάλπη ή τέσσερα -4- ανά δύο -2- ανάλογα με τα κλείστρα της κάλπης- σε λειτουργία και τα αντίστοιχα κλειδιά).

IV.- Ταινία (γάζα) για τη σφράγιση κάθε κάλπης.

V.- Ισπανικό κερί (βουλοκέρι) για τη σφράγιση κάθε κάλπης. VI.- Ταμπόν και μελάνη σφραγίδας.

Αν λείπει οποιοδήποτε από τα παραπάνω εκλογικά υλικά πρέπει

αμέσως να απαιτηθεί από το Δήμο η προσκόμισή τους. Τα υπό στοιχεία ΙΙΙ-VI υλικά υπάρχουν και στο εμπόριο. Μπορεί να χρησιμοποιηθεί ως σφραγίδα της Εφορευτικής Επιτροπής μια τέτοια (στρογγυλή) άλλης αρχής (**άρθρο 65 του Π.Δ. 26/2012**), αλλά θα πρέπει να γίνει σχετική αναφορά στο Βιβλίο Πράξεων της Εφορευτικής Επιτροπής.

**δ.- Έλεγχος υπόλοιπου υλικού**:

Πρέπει να ελεγχθεί αν υπάρχει μέσα στο σάκο:

αα.- Χάρακας (για τη διαγραφή των ψηφισάντων από τον εκλογικό κατάλογο),

ββ.- Στυλό διαρκείας για τις διάφορες εγγραφές (και για τα

παραβάν),

**5.- ΠΡΟΕΤΟΙΜΑΣΙΑ ΕΚΛΟΓΙΚΟΥ ΤΜΗΜΑΤΟΣ**

Μετά τον έλεγχο της κάλπης είναι σκόπιμο να προετοιμασθεί το εκλογικό κατάστημα για τη διενέργεια της ψηφοφορίας:

α.- Είναι αυτονόητο ότι η ευθύνη της τακτοποίησης ανήκει στο

Δικαστικό Αντιπρόσωπο και συναρτάται με τη μορφή του κτιρίου του συγκεκριμένου εκλογικού καταστήματος (θέση πόρτας, παραθύρων). Στην πράξη οι υπάλληλοι του αντίστοιχου Δήμου φροντίζουν για τη στοιχειώδη διαρρύθμισή του (**άρθρο 57 του Π.Δ. 26/2012**).

Γενικά, κατά τη διαρρύθμιση της αίθουσας πρέπει να ληφθούν υπόψη οι παρακάτω παράμετροι, που συμβάλλουν στην ομαλή και

απρόσκοπτη διεξαγωγή της ψηφοφορίας:

Ι.- Το εκλογικό κατάστημα πρέπει να έχει **μόνο μια είσοδο-**

**έξοδο**. Αν υπάρχει δεύτερη ενδείκνυται να αποκλειστεί.

II.- Οι εκλογείς θα πρέπει κατά τα στάδια της ψηφοφορίας να ακολουθούν **σταθερά προκαθορισμένη πορεία**, ώστε να μη

δημιουργείται σύγχυση, ειδικά στις συγκεκριμένες εκλογές που είναι

διπλές..

ΙΙΙ.- Ο Δικαστικός Αντιπρόσωπος πρέπει να κάθεται σε θέση από όπου **θα ελέγχει πλήρως** όλα τα στάδια της ψηφοφορίας.

ΙV.- Οι δύο (2) κάλπες θα πρέπει να βρίσκονται **μπροστά από το τραπέζι του Δικαστικού Αντιπροσώπου** και η επιφάνειά τους

οπωσδήποτε πάνω από αυτό **(άρθρο 57§2 του Π.Δ. 26/2012)** (στην πράξη οι κάλπες τοποθετούνται πάνω σε καθίσματα).

V.- Τα διαχωρίσματα (παραβάν) πρέπει να είναι σε

**απομονωμένη θέση.**

VI.- Οι **Αντιπρόσωποι των συνδυασμών** πρέπει να κάθονται σε τέτοια θέση που **ενώ ελέγχουν** την όλη εκλογική διαδικασία, **δεν την παρακωλύουν.**

β.- Σε κάθε παραβάν πρέπει να υπάρχει:

Ι.- Τραπέζι,

ΙΙ.- Στυλό διαρκείας χρώματος μπλε ή μαύρου για τη χάραξη των σταυρών προτίμησης **(άρθρο 27§5 και 129§3 Ν. 3852/2010).** *(Ενδείκνυται τα στυλό να δεθούν με σπάγκο, ώστε να εξασφαλίζεται η συνεχής ύπαρξή τους)* και

ΙΙΙ) σάκος (πλαστικός ή χάρτινος) για τα άχρηστα ψηφοδέλτια.

γ.- Eίναι σκόπιμο να τοποθετούνται σε εμφανή σημεία της αίθουσας (και μέσα στο παραβάν) ανακοινώσεις με τον αριθμό των επιτρεπομένων κατά περίπτωση σταυρών προτίμησης, **ειδικά σε αυτές τις εκλογές που υπάρχουν πολλές κατηγορίες.**

Ο αριθμός των επιτρεπόμενων, κατά περίπτωση, σταυρών προτίμησης αναφέρεται παρακάτω.

**6.- ΠΡΟΕΤΟΙΜΑΣΙΑ ΕΚΛΟΓΙΚΩΝ ΕΓΓΡΑΦΩΝ**

**α.- Αναπαραγωγή τηλεγραφημάτων.**

**β.- Προετοιμασία πρωτοκόλλου ψηφοφορίας**

**γ.- Προετοιμασία Βιβλίων Πράξεων της Εφορευτικής**

**Επιτροπής και των αντιγράφων του πρακτικού αρ. 2**

**δ.-Προετοιμασία Βιβλίων διαλογής ψήφων υπέρ συνδυασμών.**

**ε.- Προετοιμασία Βιβλίων διαλογής ψήφων υπέρ υποψηφίων.**

**στ.- Αναπαραγωγή βεβαιώσεων.**

**ζ.- Προετοιμασία λοιπών εγγράφων.**

**α.- Αναπαραγωγή τηλεγραφημάτων:**

Είναι σκόπιμο, όπου υπάρχει δυνατότητα φωτοαντιγραφής (στα καταστήματα του εμπορίου ή και στα Γραφεία των Δήμων και Κοινοτήτων), να αναπαράγοντα πέντε (5) - έξι (6) φωτοαντίγραφα των τεσσάρων (4) τηλεγραφημάτων, ώστε να χορηγηθούν μετά το τέλος

της διαλογής στους Αντιπροσώπους όλων των συνδυασμών, αφού είναι βέβαιο ότι θα ζητήσουν.

**β.- Προετοιμασία Πρωτοκόλλου Ψηφοφορίας**

Για να αποφευχθούν λάθη στην αρίθμηση του πρωτοκόλλου ψηφοφορίας (που συμβαίνουν συχνότατα, με αποτέλεσμα την

ασυμφωνία των ψηφισάντων με τους φακέλους που βρίσκονται στην

κάλπη), είναι σκόπιμο το βιβλίο να αριθμηθεί εκ των προτέρων,

τουλάχιστον στον τελευταίο αριθμό κάθε σελίδας (δηλαδή 30, 60, 90,

120 κοκ), ώστε αν προκύψει λάθος να εντοπισθεί έγκαιρα.

**γ.- Προετοιμασία του Βιβλίου Πράξεων της Εφορευτικής**

**Επιτροπής.**

Είναι σκόπιμο, για τις συγκεκριμένες εκλογές αναγκαίο, να συ- μπληρωθεί το Πρακτικό 2 του Βιβλίου εκ των προτέρων κάθε εκλογής (Δημοτικών και Περιφερειακών εκλογών), με την καταγραφή των ονομάτων όλων των συνδυασμών και κυρίως των υποψηφίων των συνδυασμών που μετέχουν στις εκλογές αυτές,  **με τη σειρά που αναφέρονται στην προκήρυξη στην οικεία θέση.**

*Κατά το παρελθόν, συνήθως, αντί της καταγραφής των υποψη- φίων (ιδιαίτερα στις μεγάλες Περιφέρειες και Δήμους που είναι πολλοί) στη σχετική θέση του Πρακτικού αρ. 2 και των δύο (2) αντιγράφων του επικολλούνταν είτε τα τμήματα των σχετικών ψηφοδελτίων με τα ονόματα των υποψηφίων είτε τα σχετικά τμήματα από φωτοαντίγραφα των τηλεγραφημάτων. Όμως, στις εκλογές αυτές, λόγω της διαμόρφωσης του Πρακτικού 2 και των αντιγράφων του ως «τριπλότυπου» ή «τετραπλό- τυπου» προβάλλει ως απλούστερη η καταγραφή των ονομάτων με τη χρησιμοποίηση καρμπόν (καλής ποιότητας) για τα αντίγραφα.*

**Επισημαίνεται, επίσης, ότι όλα τα εκλογικά Βιβλία είναι θεωρημένα και σφραγισμένα κατά φύλλο από την οικεία Νομαρχία.**

**Συνεπώς, δεν είναι νόμιμη η χρησιμοποίηση ασφράγιστων**

**Βιβλίων, που διατίθενται στην αγορά με προεκτυπωμένα τα ονόματα των υποψηφίων.**

**δ.- Προετοιμασία Βιβλίων διαλογής ψήφων υπέρ συνδυασμών.**

Είναι σκόπιμο να συμπληρωθούν από το Σάββατο και στα Βιβλία αυτά τα ονόματα των συνδυασμών επίσης με τη σειρά που αναφέρονται στην προκήρυξη (αφήνοντας σχετικά ελεύθερα τετραγωνίδια μεταξύ των συνδυασμών ανάλογα με την εκτιμώμενη δύναμή τους).

**ε.- Προετοιμασία Βιβλίων διαλογής ψήφων υπέρ υποψηφίων.**

Είναι επίσης σκόπιμο (για τις συγκεκριμένες διπλές εκλογές αναγκαίο) να συμπληρωθούν από το Σάββατο, τα ονόματα των

υποψηφίων στο σχετικό πρωτόκολλο διαλογής (αφήνοντας σχετικά ελεύθερα τετραγωνίδια μεταξύ των συνδυασμών ανάλογα με την εκτιμώμενη δύναμή τους).

**στ.- Αναπαραγωγή Βεβαιώσεων Εκλογέων.**

Μετά την κατάργηση του Εκλογικού Βιβλιαρίου προβλέπεται με βεβαιότητα ότι πολλοί εκλογείς θα ζητήσουν βεβαίωση ότι ψήφισαν, την οποία ο Δικαστικός Αντιπρόσωπος υποχρεούται να εκδώσει (**άρθρο 83§6**

**του Π.Δ. 26/2012**). Προς τούτο είναι σκόπιμο **να συμπληρωθεί από το**

**Σάββατο** σε όλα τα στοιχεία της (εκλογική περιφέρεια, Δήμος ή Κοινότητα, Διαμέρισμα, Εκλογικό Τμήμα, τόπος, ημερομηνία και ονοματεπώνυμο Δικαστικού Αντιπροσώπου) μία σχετική βεβαίωση και να αναπαραχθεί σε φωτοαντιγραφικό αρκετές φορές, ώστε να απομένει μόνο προς συμπλήρωση το ονοματεπώνυμο του εκλογέα.

**ζ.- Προετοιμασία λοιπών εγγράφων.**

Θα πρέπει επίσης να ετοιμασθούν και τα εξής έγγραφα:

I.- Απόσπασμα του Πρακτικού 1 για το διορισμό κάθε Γραμματέα

(βλ. Παράρτημα).

ΙΙ.- Βεβαίωση ότι κάθε Γραμματέας εκτέλεσε τα καθήκοντά του (βλ.

Παράρτημα).

III.- Υπεύθυνη δήλωση του Δικαστικού Αντιπροσώπου για να ψηφίσει (Βλ. Παράρτημα), εφόσον ο συγκεκριμένος Δικαστικός Αντιπρόσωπος είναι εγγεγραμμένος στους Εκλογικούς Καταλόγους του συγκεκριμένου Δήμου (για τις Δημοτικές Εκλογές) ή Δήμου του συγκεκριμένου Νομού (για τις Περιφερειακές Εκλογές).

ΙV.- Αναφορά προς τον Έφορο Δικαστικών Αντιπροσώπων (βλ.

Παράρτημα).

V.- Βεβαίωση της Εφορευτικής Επιτροπής ότι εκτέλεσε τα καθήκοντά του (βλ. Παράρτημα).

**Οι παραπάνω εργασίες του Σαββάτου επιβάλλεται να γίνονται μέσα στο Εκλογικό Τμήμα, μετά το πέρας των οποίων το εκλογικό υλικό πρέπει να ασφαλίζεται με προσοχή.**

**Αντίστοιχα απαγορεύεται να απομακρύνεται το εκλογικό υλικό (βιβλία, σφραγίδα, εκλογικός κατάλογος κλπ) από το Εκλογικό Τμήμα (πχ. στο σπίτι του Δικαστικού Αντιπροσώπου) καθόσον στην περίπτωση που προκύψει αιφνίδιο κώλυμα του Δικαστικού Αντιπροσώπου να ασκήσει τα καθήκοντά του η διεξαγωγή των εκλογών στο συγκεκριμένο εκλογικό τμήμα, με Αναπληρωτή Δικαστικό Αντιπρόσωπο, καθίσταται δυσχερής ή αδύνατη.**

**Δ**

ΕΡΓΑΣΙΕΣ ΠΡΙΝ ΑΠΟ ΤΗΝ ΕΝΑΡΞΗ ΤΗΣ ΨΗΦΟΦΟΡΙΑΣ

**ΚΥΡΙΑΚΗ, 18.05.2014**

**1.- ΣΥΓΚΡΟΤΗΣΗ ΕΦΟΡΕΥΤΙΚΗΣ ΕΠΙΤΡΟΠΗΣ**

**2.- ΚΑΤΑΝΟΜΗ ΕΡΓΟΥ ΣΤΑ ΜΕΛΗ ΤΗΣ**

**3.- ΝΟΜΙΜΟΠΟΙΗΣΗ ΑΝΤΙΠΡΟΣΩΠΩΝ ΣΥΝΔΥΑΣΜΩΝ**

**4.- ΤΑΚΤΟΠΟΙΗΣΗ ΨΗΦΟΔΕΛΤΙΩΝ**

**5.- ΣΦΡΑΓΙΣΗ ΚΑΛΠΩΝ**

**6.- ΚΑΤΑΡΤΙΣΗ ΤΩΝ ΠΡΑΚΤΙΚΩΝ ΑΡ. 1**

Καταρχάς ο Δικαστικός Αντιπρόσωπος οφείλει να βρίσκεται στο Εκλογικό Τμήμα στις 06.00’ το πρωί (δηλαδή μία (1) ώρα πριν την έναρξη της ψηφοφορίας) (**άρθρο 78§2 του Π.Δ. 26/2012**). Την ίδια ώρα οφείλουν να βρίσκονται εκεί ο Γραμματέας και τα άλλα Μέλη της Εφορευτικής Επιτροπής.

**1.- ΣΥΓΚΡΟΤΗΣΗ ΕΦΟΡΕΥΤΙΚΗΣ ΕΠΙΤΡΟΠΗΣ**

Ο Δικαστικός Αντιπρόσωπος παραλαμβάνει από τα Μέλη της

Εφορευτικής Επιτροπής την πράξη του διορισμού τους, ελέγχει μήπως υπάρχουν τυχόν ασυμβίβαστα του άρθρου **59§1 του Π.Δ. 26/2012** , σε συνδυασμό με εκείνα των άρθρων **22§§5 και 6, 125§§ 5 και 6 Ν.**

**3852/2010**, (καθόσον αφού δεν επιτρέπεται σε συγκεκριμένα πρόσωπα να είναι αντιπρόσωποι συνδυασμών, κατά μείζονα λόγο δεν επιτρέπεται να είναι μέλη της Εφορευτικής Επιτροπής), όπως ιδιότητα δημοσίου, δημοτικού ή κοινοτικού υπαλλήλου ή στρατιωτικού-αστυνομικού -σε ενέργεια ή αποστρατεία)- σε αυτά και εξετάζει τα τυχόν κωλύματα που θα προβληθούν (προχωρημένη ηλικία, ασθένεια, εγκυμοσύνη κλπ). Εφόσον προσέλθουν (και δεν έχουν ασυμβίβαστο ή κώλυμα) τα τέσσερα (4) τακτικά μέλη, ολοκληρώνεται η συγκρότηση της Εφορευτικής Επιτροπής και απο- δεσμεύονται τα αναπληρωματικά Μέλη (αφού πρώτα αφήσουν τον αριθμό τηλεφώνου τους για την περίπτωση έκτακτης ανάγκης αναπλήρωσης).

Αν δεν προσέλθει ένα ή περισσότερα τακτικά μέλη (ή έχουν ασυμβίβαστο ή εύλογο κώλυμα) συμπληρώνεται η Εφορευτική Επιτροπή από τα αναπληρωματικά μέλη κατά τη σειρά του διορισμού τους.

Τα μέλη των εφορευτικών επιτροπών είναι υποχρεωμένα να εκτελούν τα καθήκοντά τους, ανεξάρτητα αν ειδοποιήθηκαν εγκαίρως (άρθρο **58§7του Π.Δ. 26/2012**).

Η Εφορευτική Επιτροπή είναι συλλογικό όργανο, που αποφασίζει κατά πλειοψηφία. Σε ισοψηφία υπερισχύει η ψήφος του Προέδρου της (Δικαστικού Αντιπροσώπου) (άρθρο **61§2 του Π.Δ. 26/2012**).

Ενδεχόμενα προβλήματα:

α.- Προσέρχονται λιγότερα από τέσσερα (4) συνολικά μέλη ή και κανένα.

I.- Ο Δικαστικός Αντιπρόσωπος μόνος (με τη συνεργασία του Γραμματέα ή ακόμη και χωρίς αυτόν) **προχωρεί κανονικά την εκλογική διαδικασία** (άρθρο **60§1 του Π.Δ. 26/2012**).

II.- Παράλληλα προβαίνει σε ενέργειες για την κατά το δυνατό συμπλήρωση της Εφορευτικής Επιτροπής, ώστε να διευκολυνθεί η εκλογική διαδικασία (είτε μέσω αστυνομίας, είτε μέσω των Δικαστικών Αντιπροσώπων των εκλογικών τμημάτων που ψηφίζουν οι απόντες).

β.- Μέλος αποχωρεί οριστικά (λόγω ανυπέρβλητου κωλύματος)

κατά τη διάρκεια της ψηφοφορίας ή μέχρι το τέλος της διαλογής.

Γίνεται ειδική μνεία στο Βιβλίο Πράξεων (καθόσον στο Πρακτικό θα λείπει η υπογραφή του στο τέλος). Ταυτόχρονα ειδοποιείται το επόμενο αναπληρωματικό μέλος για να το αναπληρώσει (αν είναι δυνατό).

γ.- Δεν προσέρχεται ο Γραμματέας.

Ανατίθενται τα σχετικά καθήκοντα σε ένα μέλος της Εφορευτικής

Επιτροπής ή σε οποιονδήποτε εκλογέα.

Οπωσδήποτε η Εφορευτική Επιτροπή λειτουργεί νομότυπα και χωρίς Γραμματέα (**άρθρο 60§1 του Π.Δ. 26/2012**).

**Τα ίδια μέλη της Εφορευτικής Επιτροπής θα διεξάγουν και τις τυχόν επαναληπτικές εκλογέςμαζί με τις εκλογές για την ανάδειξη μελών του Ευρωκοινοβουλίου της 25.05.2014.**

**2.- ΚΑΤΑΝΟΜΗ ΕΡΓΟΥ ΣΤΑ ΜΕΛΗ ΤΗΣ**

Κατά τη διάρκεια της ψηφοφορίας ο Δικαστικός Αντιπρόσωπος αναθέτει (συνήθως):

α.- Στο ένα μέλος της Εφορευτικής Επιτροπής το χειρισμό του εκλογικού καταλόγου.

β.- Σε άλλο μέλος της Εφορευτικής Επιτροπής τον έλεγχο των δύο

καλπών. (Είναι σκόπιμο στο ίδιο μέλος να ανατεθεί και η απόδοση της ταυτότητας στον εκλογέα, μαζί με την βεβαίωση ότι ψήφισε καθώς και ο έλεγχος της ορθής συμπλήρωσής της).

γ.- Στο Γραμματέα τη σύνταξη του Πρωτοκόλλου Ψηφοφορίας και τη συμπλήρωση της βεβαίωσης ότι ο εκλογέας ψήφισε.

δ.- Στα δύο άλλα μέλη της Εφορευτικής Επιτροπής τη διανομή των ψηφοδελτίων στους ψηφοφόρους κατά εκλογή.

Καταρχήν δεν επιτρέπεται (ούτε είναι φρόνιμο) να εμπλέκονται οι Αντιπρόσωποι των συνδυασμών στη διαδικασία των εκλογών. Σε περίπτω- ση όμως ελλιπούς Εφορευτικής Επιτροπής ο Δικαστικός Αντιπρόσωπος

πρέπει να τους παρακαλέσει να συνδράμουν-όλους ανεξαίρετα, χωρίς

προτιμήσεις ή αποκλεισμούς- για την ομαλή διεξαγωγή της εκλογικής διαδικασίας.

**3.- ΝΟΜΙΜΟΠΟΙΗΣΗ ΑΝΤΙΠΡΟΣΩΠΩΝ ΣΥΝΔΥΑΣΜΩΝ** (άρθρα **22**

και **124 Ν. 3852/2010**) .

Οι Αντιπρόσωποι των συνδυασμών προσκομίζουν το έγγραφο του διορισμού τους (υπογραμμένο, συνήθως με μηχανικό μέσο, από τον υποψήφιο Νομάρχη ή Δήμαρχο αντίστοιχα ή το προς τούτο εντεταλμένο πρόσωπο) στο οποίο αναγράφεται το όνομα του τακτικού Αντιπροσώπου και ενός ή δύο αναπληρωματικών.

Οι παραπάνω Αντιπρόσωποι παραμένουν στο εκλογικό τμήμα ολόκληρη τη διάρκεια της ψηφοφορίας και κατά τη διαλογή, ασκούν τα νόμιμα δικαιώματά τους **και υπογράφουν στα σχετικά Πρακτικά της**

**Εφορευτικής Επιτροπής.**

Οι αντιπρόσωποι των συνδυασμών έχουν τα κωλύματα που προβλέπονται στο άρθρο 22§§5 και 6, 125§§ 5 και 6 Ν. 3852/2010.

**4.- ΤΑΚΤΟΠΟΙΗΣΗ ΨΗΦΟΔΕΛΤΙΩΝ**

Σε δύο τραπέζια (που ενδείκνυται να επιστρωθούν με λευκό χαρτί) τοποθετούνται τα ψηφοδέλτια κατά στοίβες, η μία δίπλα στην άλλη, (με τη σειρά που καθορίζεται στην προκήρυξη προς αποφυγή παρεξήγησης)

**διακεκριμένα** (σε άλλο τραπέζιγια τις **Δημοτικές** και σε άλλο για τις

**Περιφερειακές εκλογές).**

Γίνεται υπόμνηση στα μέλη της Εφορευτικής Επιτροπής που διανέμουν τα ψηφοδέλτια:

α.- Ότι πρέπει να διανέμεται σε κάθε ψηφοφόρο υποχρεωτικά ολόκληρη η σειρά των ψηφοδελτίων όλων των συνδυασμών (**άρθρο 83§1**

**του Π.Δ. 26/2012**), καθώς **και λευκό** ψηφοδέλτιο (ΣτΕ 2929 και

2930/1996).

β.- Ότι σε κάθε σειρά ψηφοδελτίων πρέπει να περιέχονται τα ψηφοδέλτια όλων των κομμάτων και συνδυασμών **(καθώς και λευκό).**

γ.- Να γίνεται κάποιος έλεγχος ώστε τα τυχόν τσαλακωμένα, λερωμένα, κακοεκτυπωμένακλπ ψηφοδέλτια να αχρηστεύονται εκ των προτέρων και να μη διανέμονται.

δ.- Ότι (προς αποφυγή έντασης και καχυποψίας) πρέπει να τηρείται εναλλασσόμενη σειρά (κυκλικώς) στα ψηφοδέλτια των συνδυασμών που διανέμονται στους ψηφοφόρους (ή με άλλες λέξεις να μη δίδεται πάντοτε πρώτο το ψηφοδέλτιο του ίδιου συνδυασμού, αλλά τα ψηφοδέλτια να εναλλάσσονται κυκλικά).

δ.- Αν κατά τη διάρκεια της ψηφοφορίας εξαντληθούν τα ψηφοδέλτια κάποιου συνδυασμού λαμβάνεται κάθε μέριμνα για ανεφοδιασμό (έστω από παρακείμενα εκλογικά τμήματα). Σε περίπτωση ανάγκης πρέπει να ακολουθηθεί η διαδικασία του άρθρου **άρθρου 74 του**

**Π.Δ. 26/2012** (σφράγιση και χορήγηση λευκών ψηφοδελτίων με σχετική μνεία στο Βιβλίο Πράξεων της Εφορευτικής Επιτροπής).

ε.- Στα τραπέζια που θα βρίσκονται τα προς διανομή ψηφοδέλτια **δεν θα πρέπει να υπάρχουν στυλό, μολύβια, διάφορα ποτά, φαγητά, κλπ υλικά που μπορούν να σημαδέψουν τα ψηφοδέλτια και να οδηγήσουν στην ακύρωσή τους.**

**4.- ΣΦΡΑΓΙΣΗ ΚΑΛΠΩΝ**

**α.- Άνοιγμα κάλπης**

**β.- Κλείσιμο και ασφάλιση με κλειδαριές (λουκέτα).**

**γ.- Τοποθέτηση ταινιών ασφαλείας.**

**δ.- Σφράγισμα με βουλοκέρι.**

**ε.- Απόφραξη σχισμής.**

Για **κάθε κάλπη** (των Δημοτικών και των Περιφερειακών Εκλογών)

ακολουθείται η εξής διαδικασία:

**α.- Άνοιγμα κάλπης**

Ανοίγεται η κάλπη (παρουσία των μελών της Εφορευτικής Επιτρο- πής και των Αντιπροσώπων των συνδυασμών) και διαπιστώνεται ότι είναι κενή.

**β.- Κλείσιμο και ασφάλιση με κλειδαριές (λουκέτα).**

Κλείνεται και ασφαλίζεται με το λουκέτο (ή τα λουκέτα) και ο

Δικαστικός Αντιπρόσωπος φυλάσσει τα κλειδιά.

**γ.- Τοποθέτηση ταινιών ασφαλείας.**

Τοποθετούνται οι ταινίες (γάζες) στο άνοιγμα της κάλπης (η μια άκρη κάθε ταινίας πρέπει να βρίσκεται στη μπροστινή πλευρά κάτω από το άνοιγμα και η άλλη άκρη στην επάνω πλευρά). (Στην πράξη είναι απλούστερο να δένεται ολόκληρη η κάλπη με δύο ταινίες ώστε να μην μπορεί να ανοίξει).

**δ.- Σφράγισμα με βουλοκέρι.**

Κάθε ταινία ασφαλίζεται με ισπανικό κερί (βουλοκέρι), σε δύο (τουλάχιστον) σημεία της (στη μπροστινή πλευρά της κάλπης κάτω από το άνοιγμα και στην πάνω πλευρά) όπου αποτυπώνεται η σφραγίδα του εκλογικού τμήματος **(άρθρο 79 ΠΔ 26/2012)**.

***ΠΡΟΣΟΧΗ! Κάθε φορά πριν την αποτύπωση της σφραγίδας στο βουλοκέρι, αυτή θα πρέπει πρώτα να έχει βραχεί με νερό, γιατί αλλιώς θα καταστραφεί.***

Στο σημείο αυτό πρέπει να ερωτηθούν οι Αντιπρόσωποι των συνδυασμών αν επιθυμούν να θέσουν τη σφραγίδα, ή υπογραφή τους στην ταινία με την οποία σφραγίστηκε η κάλπη.

**ε.- Απόφραξη σχισμής.**

Πάνω από τη σχισμή της κάλπης τοποθετείται ένα βιβλίο (συνήθως οι Οδηγίες του Υπουργείου Εσωτερικών, προς αποφυγή παρεξηγήσεων),

έτσι ώστε να μην είναι δυνατή η ρίψη ψηφοδελτίου μέσα σε αυτή, χωρίς την προηγούμενη μετακίνηση του βιβλίου.

**6.- ΚΑΤΑΡΤΙΣΗ ΤΩΝ ΠΡΑΚΤΙΚΩΝ ΑΡ. 1**

Στη συνέχεια συντάσσεται το Πρακτικό αρ. 1 (ανά ένα για τις Δημοτικές και τις Περιφερειακές εκλογές), το οποίο, αφού διαβάζεται, υπογράφεται από το Δικαστικό Αντιπρόσωπο, τα Μέλη της Εφορευτικής Επιτροπής, το Γραμματέα και τους παρόντες Αντιπροσώπους των Συνδυασμών αντίστοιχα (**άρθρο 80 του Π.Δ. 26/2012**).

**Ε**

**ΔΙΕΞΑΓΩΓΗ ΤΗΣ ΨΗΦΟΦΟΡΙΑΣ**

**1.- ΓΕΝΙΚΑ**

**2.- ΣΤΑΔΙΑ ΨΗΦΟΦΟΡΙΑΣ**

**3.- ΨΗΦΟΣ ΔΙΚΑΣΤΙΚΟΥ ΑΝΤΙΠΡΟΣΩΠΟΥ**

**4.- ΕΝΣΤΑΣΕΙΣ**

**1.- ΓΕΝΙΚΑ**

α.- Στις 07.00' π.μ., (τόσο για τις 18.05.2014 όσο και για τις

25.05.2014), όπως προβλέπεται από το Πρόγραμμα, αρχίζει η ψηφοφορία και προσκαλούνται οι ψηφοφόροι να ψηφίσουν.

β.- Οι ψηφοφόροι εισέρχονται ο ένας πίσω από τον άλλο (σε ένα στίχο) στο εκλογικό τμήμα.

γ.- Κατά τη διάρκεια της ψηφοφορίας απαγορεύεται να παραμένει στο Εκλογικό Τμήμα οποιοδήποτε άλλο πρόσωπο πέρα από την

Εφορευτική Επιτροπή, τους Αντιπροσώπους των συνδυασμών, τους πληρεξουσίους των συνδυασμών και υποψηφίων και τους ίδιους τους υποψηφίους (άρθρο **87§3 του Π.Δ. 26/2012**).

Η Εφορευτική Επιτροπή οφείλει να δεχθεί στο Εκλογικό Τμήμα προσωρινά συνεργεία τηλεόρασης και ραδιοφώνου, καθώς και

δημοσιογράφους, με την επίδειξη της ταυτότητάς τους.

δ.- Η ψηφοφορία **απαγορεύεται να διακοπεί** πλην για λόγους εξαιρετικούς και απρόβλεπτους, οπότε πρέπει να γίνει σχετική μνεία στα πρακτικά. **Η αδικαιολόγητη διακοπή της ψηφοφορίας αποτελεί ειδικό εκλογικό ποινικό αδίκημα** (**άρθρο 119§2 α΄ περ. γγ΄ του Π.Δ. 26/2012**), ενώ παράλληλα θα πρέπει να παραταθεί η ψηφοφορία για χρόνο ίσο με αυτόν της διακοπής (**άρθρο 89§1 ΠΔ 26/2012**).

ε.- **Οι εκλογείς με αναπηρία** ψηφίζουν με απόλυτη προτεραιότητα, ενώ καταβάλλεται κάθε προσπάθεια από το Δικαστικό Αντιπρόσωπο, ώστε να ψηφίσουν με τον ευκολότερο τρόπο.

στ.- Επιτρέπεται, με την επίδειξη της επαγγελματικής ταυτότητάς τους, η είσοδος στα εκλογικά καταστήματα δημοσιογράφων, εκδοτών τύπου, ανταποκριτών ξένου τύπου, συνεργείων ραδιοφώνου και τηλεόρασης, υπό την προϋπόθεση ότι δεν θα εμποδίζεται η κανονική διεξαγωγή της ψηφοφορίας.

**2.- ΣΤΑΔΙΑ ΨΗΦΟΦΟΡΙΑΣ**

ΣΥΝΟΠΤΙΚΟ ΔΙΑΓΡΑΜΜΑ ΣΤΑΔΙΩΝ ΨΗΦΟΦΟΡΙΑΣ

**α.- Αναγνώριση ταυτότητας εκλογέα.**

**β.- Επαλήθευση εγγραφής στον εκλογικό κατάλογο.**

**γ.- Καταγραφή στο Πρωτόκολλο Ψηφοφορίας.**

**ΨΗΦΟΦΟΡΙΑ ΔΗΜΟΤΙΚΩΝ ΕΚΛΟΓΩΝ (προηγείται)**

**δ.- Παραλαβή σφραγισμένου και μονογραμμένου (από τον Δικαστικό Αντιπρόσωπο) του λευκού φακέλου ψηφοφορίας Δημοτικών Εκλογών.**

**ε.- Παραλαβή της πλήρους σειράς ψηφοδελτίων των**

**Δημοτικών Εκλογών και απόσυρση του εκλογέα στο διαχώρισμα στ.- Σταυροί προτίμησης**

**ζ.- Ρίψη του φακέλου στην κάλπη των Δημοτικών Εκλογών.**

**ΨΗΦΟΦΟΡΙΑ ΠΕΡΙΦΕΡΕΙΑΚΩΝ ΕΚΛΟΓΩΝ (έπεται)**

**η.- Παραλαβή σφραγισμένου και μονογραμμένου (από τον Δικαστικό Αντιπρόσωπο) του γαλάζιου φακέλου ψηφοφορίας Περιφερειακών Εκλογών.**

**θ.- Παραλαβή της πλήρους σειράς ψηφοδελτίων των**

**Περιφερειακών Εκλογών και απόσυρση του εκλογέα στο διαχώρισμα**

**ι.- Ρίψη του φακέλου στην κάλπη των Περιφερειακών Εκλογών**

**και**

**ια.- Απόδοση στον εκλογέα της ταυτότητάς του και της**

**βεβαίωσης ότι ψήφισε.**

**α.- Αναγνώριση ταυτότητας εκλογέα**

Ο εκλογέας παραδίδει στο Δικαστικό Αντιπρόσωπο (ή στο Μέλος της Εφορευτικής Επιτροπής, που έχει ορισθεί) την αστυνομική του

ταυτότητα.

Ο εκλογέας παραδίδει στο Δικαστικό Αντιπρόσωπο (ή στο Μέλος της Εφορευτικής Επιτροπής, που έχει ορισθεί) την αστυνομική του ταυτότητα.

Η αναγνώριση των εκλογέων για την άσκηση του εκλογικού τους δικαιώματος γίνεται με βάση την **αστυνομική τους ταυτότητα** ή τη σχετική προσωρινή βεβαίωση της αρμόδιας αρχής ή το διαβατήριό τους ή την άδεια οδήγησης ή το ατομικό βιβλιάριο υγείας όλων των ασφαλιστικών ταμείων. Σημειώνεται ότι, τυχόν «κομμένα» δελτία αστυνομικής ταυτότητας είναι αποδεκτά. Η αναγνώριση των στρατιωτικών και όσων υπηρετούν στα σώματα ασφαλείας γίνεται από τις στρατιωτικές ή υπηρεσιακές τους ταυτότητες.

Ειδικότερα για τα διαβατήρια, επισημαίνεται ότι, αρκεί διαβατήριο που έχει λήξει η ισχύς του, ακόμη και αν αυτό έχει εκδοθεί από την οικεία νομαρχιακή αυτοδιοίκηση πριν από τη μεταβίβαση της σχετικής αρμοδιότητας στην Ελληνική Αστυνομία.

Η αναγνώριση **των κοινοτικών εκλογέων, που διαμένουν μόνιμα Ελλάδα** γίνεται με βάση **ισχύον** δελτίο ταυτότητας ή διαβατήριο και γιατους υπηκόους τρίτων χωρών **τίτλο νόμιμης διαμονής στην Ελλάδα σε ισχύ.**

**ΠΡΟΣΟΧΗ: Οι εκλογείς που είναι εγγεγραμμένοι σε ειδικό εκλογικό κατάλογο, δηλαδή οι κάτοικοι Κοινοτικών Χωρών, που κατοικούν στην Ελλάδα ψηφίζουν μόνο στις Δημοτικές Εκλογές και ΟΧΙ στις Περιφερειακές.**

**Συνεπώς, πέρα από το ότι ΔΕΝ πρέπει να ψηφίσουν στις Περιφερειακές Εκλογές, πρέπει να καταγραφούν μόνο στο ένα αντίτυπο του Βιβλίου Πρωτοκόλλου Ψηφοφορίας.**

**β.- Επαλήθευση εγγραφής στον εκλογικό κατάλογο**.

Στη συνέχεια γίνεται επαλήθευση της εγγραφής στον εκλογικό κατάλογο (γενικό ή ειδικό).

Ι.- Εφόσον τα στοιχεία της ταυτότητας και της καταχώρησης στον εκλογικό κατάλογο συμπίπτουν συνεχίζεται κανονικά η διαδικασία της ψηφοφορίας.

Η ένδειξη  **«Δ»** δίπλα στο όνομα εκλογέα στον εκλογικό κατάλογο

υποδηλώνει ότι είναι **διπλοεγγεγραμμένος.**

Προκειμένου να ψηφίσει θα πρέπει να συμπληρώσει έντυπη υπεύθυνη δήλωση ότι *έχοντας υπόψη τη διάταξη του* ***άρθρου 113 §2 του Π.Δ. 26/2012*** *για την εκλογή βουλευτών έλαβε γνώση ότι είναι διπλοεγγεγραμμένος και δηλώνει ότι δεν έχει ψηφίσει ούτε προτίθεται να ψηφίσει σε άλλο Εκλογικό Τμήμα της χώρας*.

Και οι σχετικές δηλώσεις τοποθετούνται στο σάκο μαζί με τα υπόλοιπα εκλογικά έγγραφα.

ΙΙ.- Ενδεχόμενα προβλήματα:

αα) Ο εκλογέας δεν είναι καταχωρημένος στον Εκλογικό Κατάλογο.

Ο εκλογέας πρέπει να μεταβεί στον αρμόδιο Δήμο (ή Κοινότητα) να εκδώσει πιστοποιητικό εγγραφής στα Δημοτολόγια ή στα Βιβλία Μητρώου Αρρένων ειδικά για την ψηφοφορία στις συγκεκριμένες εκλογές.

**Προκειμένου να ψηφίσει ο εκλογέας αυτός θα πρέπει: a) να παραδώσει το πιστοποιητικό στην Εφορευτική Επιτροπή, b) να υπογράψει τη σχετική δήλωση που προβλέπεται και για τους**

**«διπλοεγγεγραμμένους» εκλογείς και c) το όνομά του να προεστεθεί**

**χειρόγραφα στο τέλος του εκλογικού καταλόγου (και θα προσμετρηθεί στους εγγεγραμμένους).**

ββ) Τα στοιχεία ταυτότητας του εκλογέα εμφανίζουν διαφορές μεταξύ της αστυνομικής του ταυτότητάς και της καταχώρησης στον

εκλογικό κατάλογο. Αν πρόκειται για ουσιώδη διαφορά (και όχι για

προφανές τυπογραφικό λάθος) πρέπει να γίνει διάκριση: a.- Αν πρόκειται για εκλογέα άνδρα, αυτός πρέπει να μεταβεί στον αρμόδιο Δήμο ή Κοινότητα και να προσκομίσει βεβαίωση ταυτοπροσωπίας. b.-Αν πρόκειται για εκλογέα γυναίκα: Καταρχάς θα πρέπει να διερευνηθεί μήπως έχει καταχωρηθεί με το πατρικό της επώνυμο ή με το συζυγικό ή το όνομα

πρώην συζύγου της οπότε αρκεί να διαπιστωθεί η ταυτοπροσωπία της με οποιοδήποτε αποδεικτικό μέσο (ληξιαρχική πράξη γάμου, διαζευκτήριο κλπ). Αν πρόκειται για λάθος στην καταχώρηση θα πρέπει να μεταβεί στον αρμόδιο Δήμο ή Κοινότητα και να προσκομίσει βεβαίωση ταυτοπροσωπίας.

**Τόσο οι σχετικές υπεύθυνες δηλώσεις, όσο και οι βεβαιώσεις ή πιστοποιητικά, θα πρέπει μετά το πέρας της διαλογής να τοποθετηθούν σε ιδιαίτερο φάκελο στον εκλογικό σάκο και να παραδοθούν στο Πρωτοδικείο.**

**γ.- Καταγραφή εκλογέα στους ψηφίσαντες**

Ι.- Το Μέλος της Εφορευτικής Επιτροπής που χειρίζεται τον Εκλογικό Κατάλογο **διαγράφει τον εκλογέα** (ώστε να αποφευχθεί περίπτωση διπλοψηφίας).

**Πρέπει να δοθεί ιδιαίτερη προσοχή για τη διαγραφή του ορθού προσώπου, καθόσον η εξεύρεση τυχόν λάθους είναι ιδιαίτερα**

**δυσχερής, ενώ λόγω της κατάργησης του εκλογικού βιβλιαρίου**

**υπάρχει άμεσος κίνδυνος διπλοψηφίας.**

ΙΙ.- Αντίστοιχα ο Γραμματέας καταγράφει τον συγκεκριμένο εκλογέα (ονοματεπώνυμο, πατρώνυμο και αριθμό εκλογικού καταλόγου) στο Πρωτόκολλο Ψηφοφορίας. (Το πρωτόκολλο ψηφοφορίας έχει τη μορφή

διπλοτύπου, ώστε με καρμπόν να αναπαράγεται δεύτερο πρωτόκολλο, ανά

ένα για τις Δημοτικές και για τις Περιφερειακές εκλογές).

ΙΙΙ.- Στο στάδιο αυτό της ψηφοφορίας είναι ενδεχόμενο να προκύψουν τα εξής λάθη:

αα- Εκλογέας που ψήφισε **δενδιαγράφηκε** από τον εκλογικό κατάλογο, **ενώ καταγράφηκε** στο πρωτόκολλο ψηφοφορίας ή αντίστροφα.

ββ.- Διαγράφηκε **από παραδρομή άλλος αντί άλλου** εκλογέας,

γγ.- Eκλογέας που ψήφισε, **ούτε διαγράφηκε από τον εκλογικό κατάλογο, ούτε καταγράφηκε στο πρωτόκολλο ψηφοφορίας**.

Τα παραπάνω λάθη είναι βέβαιο ότι αν δεν εντοπισθούν σε σύντομο χρόνο, θα δημιουργήσουν κατά το κλείσιμο της κάλπης και πριν τη διαλογή σειρά ασυμφωνιών, με αποτέλεσμα καθυστέρηση, πρόσθετη κόπωση και εκνευρισμό.

Για ευχερή εντοπισμό των δύο πρώτων κατηγοριών λαθών είναι αποτελεσματική η μέθοδος της διαγραφής από τον εκλογικό κατάλογο με διαφορετικού χρώματος μαρκαδόρο ανά συγκεκριμένο σταθερό αριθμό ψηφισάντων πχ. ανά 50 ψηφοφόρους (ή με άλλες λέξεις οι πρώτοι 50 ψηφοφόροι διαγράφονται με κίτρινο μαρκαδόρο, οι επόμενοι 50 με κόκκινο κοκ). Έτσι αν στο τέλος κάθε 50άδας γίνεται και παραβολή μεταξύ του αριθμού των διαγραμμένων από τον εκλογικό κατάλογο και των καταγραμμένων στο Βιβλίο πρωτοκόλλου ψηφοφορίας, το ενδεχόμενο

λάθος είναι εύκολο να εντοπισθεί γιατί θα βρίσκεται μέσα σε συγκεκριμένη ομάδα (50άδα) ψηφισάντων.

Για τον εντοπισμό του λάθους της τρίτης κατηγορίας (που είναι το σοβαρότερο, αλλά και σπανιότερο) απαιτείται παράλληλα και η χρησιμοποίηση καταμετρημένων φακέλων σε δεσμίδες του ίδιου αριθμού (πχ. των 50).

**δ.- Παραλαβή σφραγισμένου και μονογραμμένου (από τον Δικαστικό Αντιπρόσωπο) φακέλου ψηφοφορίας Δημοτικών / Κοινοτικών Εκλογών.**

Ο Δικαστικός Αντιπρόσωπος παραδίδει στον εκλογέα  **ένα μόνο λευκό φάκελο**, για τις Δημοτικές εκλογές, τον οποίο πρώτα έχει σφραγίσει

με τη σφραγίδα της Εφορευτικής Επιτροπής και μονογράψει (άρθρο **83§1**

**Π.Δ. 351/2003**).

Επειδή κατά το παρελθόν είχαν γεννηθεί ζητήματα νοθείας με αφαίρεση σφραγισμένων και μονογραμμένων φακέλων, ο Δικαστικός Αντιπρόσωπος πρέπει να τους σφραγίζει και μονογράφει έναν-έναν, όταν τους παραδίδει (και όχι μαζικά από πριν).

**ε.- Παραλαβή πλήρους σειράς ψηφοδελτίων Δημοτικών /**

**Κοινοτικών εκλογών και απόσυρση στο διαχώρισμα (παραβάν).**

Ι.-Ο εκλογέας αφού παραλάβει μια πλήρη σειρά ψηφοδελτίων (των Δημοτικών/Κοινοτικών εκλογών) εισέρχεται στο διαχώρισμα (παραβάν) για να επιλέξει το ψηφοδέλτιο που επιθυμεί και να ψηφίσει τον υποψήφιο (ή τους υποψήφιους της επιλογής του) (άρθρο **83§2 Π.Δ. 351/2003**).

ΙΙ.- Ο εκλογέας είναι υποχρεωμένος αφενός να παραλάβει όλη τη σειρά των ψηφοδελτίων και αφετέρου να εισέλθει στο διαχώρισμα (παραβάν) (άρθρο **83§§1** και **4 Π.Δ. 351/2003**) αλλιώς του απαγορεύεται να ψηφίσει.

ΙΙΙ.- Αν ο εκλογέας λόγω γήρατος, ασθένειας, αναπηρίας, αναλφαβητισμού κλπ. αδυνατεί να ασκήσει μόνος το εκλογικό του δικαίωμα, υποβοηθείται στην άσκηση του δικαιώματός του από τον Δικαστικό Αντιπρόσωπο ή Μέλος της Εφορευτικής Επιτροπής (άρθρο **83§3**

**ΠΔ 351/2003**).

**Απαγορεύεται να εισέλθει στο παραβάν οποιοδήποτε τρίτο πρόσωπο.**

**στ.- Σταυροί προτίμησης**

Οι εκλογείς δικαιούνται να σημειώσουν στο ψηφοδέλτιο **με μολύβι ή στυλό μαύρης ή γαλάζιας απόχρωσης** (άρθρα **27§5** και **129§3 Ν.**

**3852/2010)**.

**ΑΡΙΘΜΟΣ ΣΤΑΥΡΩΝ**

**Δημοτικές ή Κοινοτικές Εκλογές (άρθρο 27 Ν. 3852/2010)**

Ι)  **Δήμοι με ενιαία εκλογική περιφέρεια** επιτρέπονται **μέχρι τρείς**

**(3) σταυροί προτίμησης.**

ΙΙ) **Δήμοι με περισσότερες εκλογικές περιφέρειες**:

a) Εφόσον στη συγκεκριμένη εκλογική περιφέρεια εκλέγονται τέσσερις (4) ή περισσότεροι Δημοτικοί Σύμβουλοι, επιτρέπονται **μέχρι τρείς (3) σταυροί προτίμησης** για τους υποψήφιους της συγκεκριμένης εκλογικής περιφέρειας και, πρόσθετα, **μέχρι ένας (1) επί πλέον σταυρός προτίμησης** σε υποψήφιο μιας από τις άλλες εκλογικές περιφέρειες του Δήμου. (Στην πράξη δεν θα υπάρχει πρόβλημα, γιατί κατά νόμο στα

ψηφοδέλτια θα υπάρχουν δύο αυτοτελείς κατάλογοι, ένας με τους

υποψήφιους της συγκεκριμένης εκλογικής περιφέρειας, κατ΄αλφαβητική σειρά) και δεύτερος με όλους τους υποψήφιους των άλλων εκλογικών περιφερειών, επίσης με αλφαβητική σειρά).

b) Εφόσον στη συγκεκριμένη εκλογική περιφέρεια εκλέγονται μέχρι και τρείς (3) Δημοτικοί Σύμβουλοι, επιτρέπεται **μέχρι ένας (1) σταυρός προτίμησης** για τους υποψήφιους της συγκεκριμένης εκλογικής περιφέρειας και, πρόσθετα, **μέχρι ένας (1) επί πλέον σταυρός προτίμησης** σε υποψήφιο μιας από τις άλλες εκλογικές περιφέρειες του Δήμου.

c) Για την εκλογή **Συμβουλίων Δημοτικής Κοινότητας**

επιτρέπονται **μέχρι δύο (2) σταυροί.**

d) Για τις περιπτώσεις εκλογής **Συμβουλίων ή Εκπροσώπου**

**Τοπικής Κοινότητας** επιτρέπεται **μέχρι ένας (1) σταυρός** προτίμησης.

**Για τον υποψήφιο Δήμαρχο δεν απαιτείται σταυρός προτίμησης και αν υπάρχει δεν λαμβάνεται υπόψη (άρθρο 27§6 Ν.**

**3852/2010).**

**ΙΙ.- Περιφερειακές Εκλογές (άρθρο 29§2 ΚΝΑ)**

a.- Στις εκλογικές περιφέρειες όπου εκλέγονται **μέχρι και τρείς (3)** Περιφερειακοί Σύμβουλοι επιτρέπεται μέχρι **ένας (1) σταυρός προτίμησης**.

b.- Στις εκλογικές περιφέρειες όπου εκλέγονται **από τέσσερις (4)**

**μέχρι και επτά (7)** Περιφερειακοί Σύμβουλοι επιτρέπονται **μέχρι δύο**

**(2)σταυροί προτίμησης**.

c.- Στις εκλογικές περιφέρειες όπου εκλέγονται **από οκτώ (8) μέχρι και δώδεκα (12)** Περιφερειακοί Σύμβουλοι επιτρέπονται μέχρι **τρείς (3) σταυροί προτίμησης**.

d.- Στις εκλογικές περιφέρειες όπου εκλέγονται **άνω των δέκα τριών (13)** Περιφερειακοί Σύμβουλοι επιτρέπονται μέχρι **τέσσερις (4) σταυροί προτίμησης**.

**Για τον υποψήφιο Περιφερειάρχη ή Αντιπεριφεριάρχη δεν απαιτείται σταυρός προτίμησης και αν υπάρχει δεν λαμβάνεται**

**υπόψη (άρθρο 129§6 Ν. 3852/2010).**

**ζ.- Ρίψη του φακέλου των Δημοτικών εκλογών στην κάλπη**

Ι.- Ο εκλογέας προσέρχεται στην κάλπη **με το φάκελο** που παρέλαβε, με τη σφραγίδα της Εφορευτικής Επιτροπής και τη μονογραφή

του Δικαστικού Αντιπροσώπου, (μέσα στον οποίο έχει τοποθετήσει το

ψηφοδέλτιο) **κλειστό**. Το Μέλος της Εφορευτικής Επιτροπής, αφού διαπιστώσει ότι πρόκειται για το νόμιμο φάκελο, ανασηκώνει το βιβλίο από τη σχισμή της κάλπης και ο εκλογέας ρίχνει μέσα το φάκελο.

**ΙΙ.- Απαγορεύεται να απομακρυνθεί εκλογέας από το εκλογικό τμήμα αν δεν ρίξει στην κάλπη το φάκελο που του παραδόθηκε.**

**ΙΙΙ.- Απαγορεύεται να δοθεί δεύτερος φάκελος σε εκλογέα αν δεν καταστραφεί ο πρώτος από το Δικαστικό Αντιπρόσωπο.**

**η.- Ψηφοφορία Περιφερειακών Εκλογών**

Μετά την ολοκλήρωση της ψηφοφορίας στις Δημοτικές εκλογές ο

Δικαστικός Αντιπρόσωπος παραδίδει στον εκλογέα  **ένα μόνο γαλάζιο φάκελο**, για τις Περιφερειακές εκλογές, τον οποίο πρώτα έχει σφραγίσει με τη σφραγίδα της Εφορευτικής Επιτροπής και μονογράψει. Από εκεί αρχίζει ο δεύτερος κύκλος της ψηφοφορίας για τις Περιφερειακές εκλογές με τον ίδιο παραπάνω τρόπο.

**ι.- Απόδοση στον εκλογέα της ταυτότητάς του και** (εφόσον το ζήτησε) **της συμπληρωμένης βεβαίωσης ότι ψήφισε.**

Παράλληλα, εφόσον ο εκλογέας ζήτησε βεβαίωση για την άσκηση του εκλογικού του δικαιώματος, ο Δικαστικός Αντιπρόσωπος (μόνος ή με τη βοήθεια του Γραμματέα) έχει ήδη συμπληρώσει τη σχετική βεβαίωση, την έχει υπογράψει και την έχει σφραγίσει με τη σφραγίδα της Εφορευτικής Επιτροπής. Η αστυνομική ταυτότητα του εκλογέα (ή το δικαιολογητικό

απόδειξης της ταυτότητάς του) και η βεβαίωση παραδίδονται σε αυτόν

**μόνο αφού ρίξει και το δεύτερο (γαλάζιο) φάκελο των Περιφερειακών εκλογών στην κάλπη** (εφόσον, βεβαίως, είναι από τους εκλογείς που ψηφίζουν και στις δύο εκλογές)**.**

**4.-ΨΗΦΟΣ ΔΙΚΑΣΤΙΚΟΥ ΑΝΤΙΠΡΟΣΩΠΟΥ (ΕΦΟΡΟΥ – ΜΕΛΩΝ ΕΦΟΡΕΥΤΙΚΗΣ ΕΠΙΤΡΟΠΗΣ):**

α.- Στις Δημοτικές εκλογές ο Δικαστικός Αντιπρόσωπος ψηφίζει

**μόνο** στην περίπτωση που είναι εγγεγραμμένος στους εκλογικούς καταλόγους Δήμου ή της Κοινότητας της Περιφέρειας που ασκεί τα καθήκοντά του (**άρθρο 17§9 Ν. 3852/2010**).

β.- Στις Περιφερειακές εκλογές ο Δικαστικός Αντιπρόσωπος ψηφίζει **μόνο** στην περίπτωση που είναι εγγεγραμμένος στους εκλογικούς καταλόγους Δήμου ή Κοινότητας της Περιφέρειας, όπου ασκεί τα

καθήκοντά του (**άρθρο 134§2 Ν. 3852/2010**).

Στις περιπτώσεις αυτές για να συμμετάσχει στην ψηφοφορία πρέπει να συμπληρώσει σχετική υπεύθυνη δήλωση.

γ.- Ο **Έφορος των Δικαστικών Αντιπροσώπων**, δικαιούται να ψηφίσει για μεν τις Δημοτικές Εκλογές στο Εκλογικό Τμήμα, όπου είναι εγγεγραμμένος, ενώ για τις Περιφερειακές Εκλογές σε οποιοδήποτε εκλογικό τμήμα της περιφέρειάς που ασκεί τα καθήκοντά του, εφόσον είναι εγγεγραμμένος σε οποιοδήποτε Δήμο της περιφέρειας αυτής και υπό την προϋπόθεση ότι θα υπογράψει σχετική υπεύθυνη δήλωση *(άρθρα* **31§3**

**ΚΝΑ**και **69§1 Π.Δ. 351/2003***).*

δ.- **Τα Μέλη της Εφορευτικής Επιτροπής (όχι ο Γραμματέας)** ψηφίζουν στο Εκλογικό Τμήμα που ασκούν τα καθήκοντά τους, ακόμα και αν δεν είναι εγγεγραμμένοι στον εκλογικό κατάλογο, οπότε γίνεται ειδική σημείωση στο Πρωτόκολλο ψηφοφορίας (**άρθρο 62§1 του Π.Δ. 26/2012 σε συνδυασμό με τα άρθρα 29 και 134 Ν. 3852/2010**). Στο Εκλογικό Τμήμα που ασκεί τα καθήκοντά του, για την ταυτότητα του νομικού λόγου, ψηφίζει και ο διερμηνέας της τουρκικής γλώσσας (όπου προβλέπεται **άρθρο 64 του Π.Δ. 26/2012**).

Ο Γραμματέας ψηφίζει μόνο στο Εκλογικό Τμήμα που είναι εγγεγραμμένος.

Στο Βιβλίο Πράξεων της Εφορευτικής Επιτροπής σημειώνεται στη στήλη των παρατηρήσεων η ιδιότητα καθενός από τους παραπάνω, που ψήφισαν, εφόσον δεν έχουν εγγραφεί στον εκλογικό κατάλογο.

**5.- ΕΝΣΤΑΣΕΙΣ**

α.- Για κάθε ζήτημα της εκλογικής διαδικασίας (συμπεριλαμβανομένης και της διαλογής) κάθε εκλογέας, υποψήφιος ή Αντιπρόσωπος δικαιούται να υποβάλει ένσταση **αποκλειστικά εγγράφως.** Η ένσταση καταχωρείται στο Βιβλίο Πράξεων της Εφορευτικής Επιτροπής.

Γενικά τα περί ενστάσεων προβλέπονται στο άρθρο **85 του Π.Δ.**

**26/2012**).

β.- **Η υποβολή ενστάσεως δεν διακόπτει την ψηφοφορία**

(**άρθρο 85§2 του Π.Δ. 26/2012**).

γ.- Για τις ενστάσεις αποφασίζει αιτιολογημένα η Εφορευτική Επιτροπή κατά πλειοψηφία (και αφού ακουσθεί η γνώμη του Δικαστικού Αντιπροσώπου) είτε αμέσως είτε μετά το πέρας της ψηφοφορίας (**άρθρο**

**85§3 του Π.Δ. 26/2012**).

δ.- Τόσο οι ενστάσεις, όπως προειπώθηκε, όσο και οι αποφάσεις επί αυτών καταχωρούνται στο Βιβλίο Πράξεων της Εφορευτικής Επιτροπής.

**Εφόσον και όπου απαιτηθεί η διενέργεια επαναληπτικών εκλογών στις 25 Μαΐου 2014, αυτή θα διενεργηθεί κατά τον ίδιο τρόπο και με τα ίδια ψηφοδέλτια με τη διαφορά ότι δεν τίθενται στα ψηφοδέλτια σταυροί προτίμησης.** (Είναι σκόπιμο κατά τις επαναληπτικές εκλογές να μην υπάρχει στυλογράφος στο παραβάν).

**ΣΤ**

**ΑΠΟΠΕΡΑΤΩΣΗ ΨΗΦΟΦΟΡΙΑΣ ΚΑΙ ΔΙΑΛΟΓΗ ΨΗΦΟΔΕΛΤΙΩΝ**

**1.- ΠΕΡΑΣ ΨΗΦΟΦΟΡΙΑΣ**

**2.- ΚΛΕΙΣΙΜΟ ΠΡΩΤΟΚΟΛΛΟΥ ΨΗΦΟΦΟΡΙΑΣ**

**3.- ΚΑΤΑΝΟΜΗ ΕΡΓΟΥ**

**4.- ΑΝΟΙΓΜΑ ΚΑΛΠΗΣ-ΚΑΤΑΜΕΤΡΗΣΗ ΦΑΚΕΛΩΝ**

**5.- ΔΙΑΛΟΓΗ ΨΗΦΟΔΕΛΤΙΩΝ**

**6.- ΣΥΝΤΑΞΗ ΠΡΩΤΟΚΟΛΛΩΝ ΔΙΑΛΟΓΗΣ**

**7.- ΣΥΝΤΑΞΗ-ΑΠΟΣΤΟΛΗ ΤΗΛΕΓΡΑΦΗΜΑΤΩΝ**

**8.- ΣΥΝΤΑΞΗ ΠΡΑΚΤΙΚΩΝ**

**1.- ΠΕΡΑΣ ΨΗΦΟΦΟΡΙΑΣ**

α.- Την καθορισμένη από το Πρόγραμμα ώρα (δηλαδή στις 19.00'

μμ) λήγει η ψηφοφορία και κηρύσσεται αποπερατωμένη (**άρθρο 50§1 και**

**89§1 του Π.Δ. 26/2012**).

β.- Σε περίπτωση όμως που υπάρχουν παρόντες εκλογείς που δεν έχουν ψηφίσει η ψηφοφορία παρατείνεται μέχρι να ψηφίσουν και αυτοί (άρθρο **άρθρο 89§1 του Π.Δ. 26/2012**), ενώ συντάσσεται σχετικό Πρακτικό (παράτασης ψηφοφορίας).

γ.- Μετά κλείνουν οι πόρτες του εκλογικού καταστήματος (άρθρο

**89§2 ΠΔ 26/2012**) καθώς και τα κινητά τηλέφωνα των μελών της Εφορευτικής Επιτροπής, του Γραμματέα και των Αντιπροσώπων των Συνδυασμών (ενδείκνυται να απαγορευτεί η λειτουργία των κινητών τηλεφώνων και κατά τη διάρκεια της ψηφοφορίας).

**2.- ΚΛΕΙΣΙΜΟ ΠΡΩΤΟΚΟΛΛΟΥ ΨΗΦΟΦΟΡΙΑΣ**

α.- Στη συνέχεια κλείνεται το πρωτόκολλο ψηφοφορίας με σχετική πράξη του παρακάτω περιεχόμενου:

*«Στο σημείο τούτο και ώρα ... κλείνεται το πρωτόκολλο αυτό με σύνολο ψηφισάντων ... μεταξύ των οποίων ο Δικαστικός Αντιπρόσωπος* -στην

περίπτωση που έχει δικαίωμα ψήφου-*»*.

*... , 18 (ή 25 αντίστοιχα).05.2014*

*Η ΕΦΟΡΕΥΤΙΚΗ ΕΠΙΤΡΟΠΗ*

*Η Εφορευτική Επιτροπή Ο Γραμματέας Οι Αντιπρόσωποι των Συνδυασμών»*

β.- Ακολούθως απαιτείται να γίνει παραβολή μεταξύ του αριθμού των ψηφισάντων (από το Πρωτόκολλο Ψηφοφορίας) και των μη ψηφισάντων (από τον Εκλογικό Κατάλογο).

Οι δύο αυτοί αριθμοί πρέπει να συμφωνούν με τον αριθμό των εγγεγραμμένων, εφόσον προστεθούν στους τελευταίους και τα πρόσωπα των μη εγγεγραμμένων εκλογέων που ψήφισαν (Δικαστικού Αντιπροσώπου κλπ). Αν υπάρχει ασυμφωνία είναι σκόπιμο να εξευρεθεί το λάθος **προτού ανοίξει η κάλπη**.

***Επισημαίνεται ότι στην περίπτωση που υπάρχουν ψηφοφόροι που ψήφισαν μόνο στις Δημοτικές εκλογές, στο***

***αντίστοιχο Πρωτόκολλο Ψηφοφορίας θα υπάρχουν επί πλέον ψηφοφόροι και στην αντίστοιχη κάλπη περισσότερα ψηφοδέλτια κατά τον αριθμό αυτό.***

**3.- ΚΑΤΑΝΟΜΗ ΕΡΓΟΥ ΣΤΑ ΜΕΛΗ ΤΗΣ ΕΦΟΡΕΥΤΙΚΗΣ ΕΠΙΤΡΟΠΗΣ ΚΑΙ ΣΤΟ ΓΡΑΜΜΑΤΕΑ**

α.- Ο Δικαστικός Αντιπρόσωπος, τα Μέλη της Εφορευτικής

Επιτροπής και ο Γραμματέας καταλαμβάνουν τις τρεις πλευρές του τραπεζιού.

β.- Η τέταρτη πλευρά παραμένει ελεύθερη για να παρακολουθούν τη διαδικασία και να κρατούν τις σημειώσεις τους οι Αντιπρόσωποι των Συνδυασμών, από τα θρανία τους που τοποθετούνται δίπλα στο τραπέζι.

γ.- Κατά την πρώτη φάση ολόκληρη η Εφορευτική Επιτροπή και ο

Γραμματέας θα ασχοληθούν με την καταμέτρηση των φακέλων.

δ.- Κατά το στάδιο της διαλογής: I.- Τα δύο Μέλη της Εφορευτικής Επιτροπής θα ασχοληθούν με το άνοιγμα των φακέλων, ΙΙ.- Ο Δικαστικός Αντιπρόσωπος θα ασχοληθεί με τον προέλεγχο, την αρίθμηση, την καταγραφή ολογράφως του αριθμού των σταυρών προτίμησης και τη μονογράφηση ψηφοδελτίου και των σταυρών προτίμησης και ΙΙΙ.- Ο Γραμματέας (ή Γραμματείς) και τα δύο άλλα Μέλη της εφορευτικής επιτροπής με την καταγραφή των ψηφοδελτίων στα Βιβλία Διαλογής.

**4.- ΑΝΟΙΓΜΑ ΚΑΛΠΗΣ-ΚΑΤΑΜΕΤΡΗΣΗ ΦΑΚΕΛΩΝ**

*Για την ομαλή ροή των αποτελεσμάτων τόσο των Δημοτικών/ Κοινοτικών όσο και των Περιφερειακών Εκλογών προς τα μέσα μαζικής ενημέρωσης έχει καθορισθεί εκ των προτέρων η σειρά διαλογής των καλπών με την υπ’ αριθμ. 52669/2010 σχετική Απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης. Συγκεκριμένα, σε όλα τα Εκλογικά Τμήματα των Δήμων με το λήγοντα αριθμό περιττό (δηλαδή 1ή 3 ή 5 ή 7 ή 9) θα αρχίσει η καταμέτρηση και διαλογή με την κάλπη των Περιφερειακών Εκλογών, ενώ στα Εκλογικά*

*Τμήματα των Δήμων με λήγοντα αριθμό άρτιο (δηλαδή 2 ή 4 ή 6 ή 8 ή 0) θα αρχίσει η καταμέτρηση και διαλογή με την κάλπη των Δημοτικών Εκλογών.*

***Η σχισμή της κάλπης που θα ανοιχθεί δεύτερη θα πρέπει να σφραγιστεί προσωρινά.***

α.- Αφού διαπιστωθεί το αλύμαντο των σφραγίδων της κάλπης,

αφαιρούνται οι ταινίες, ξεκλειδώνεται η κάλπη και αδειάζεται με προσοχή το περιεχόμενό της πάνω στο τραπέζι, ώστε να παραμείνει εντελώς κενή.

β.- Τα Μέλη της Εφορευτικής Επιτροπής, ο Γραμματέας και ο Δικαστικός Αντιπρόσωπος σχηματίζει δεσμίδες των πενήντα -συνήθως- (50) φακέλων που συγκρατούν με λαστιχάκια. Ανεξάρτητα από το αποτέλεσμα είναι χρήσιμη μια δεύτερη καταμέτρηση για επαλήθευση.

γ.- Αν ο αριθμός των ψηφοδελτίων συμφωνεί με τους ψηφίσαντες, συνήθως επανατοποθετούνται οι δεσμίδες στην κάλπη (που παραμένει με κλειστό το καπάκι δίπλα στο Δικαστικό Αντιπρόσωπο) και αρχίζει η διαλογή.

δ.- Αν υπάρχει διαφορά καταρχήν γίνεται, **επίμονα και επανειλημμένα**, προσπάθεια εντοπισμού του λάθους.

ε.- Σε περίπτωση που πλεονάζουν φάκελοι: Ι) Ελέγχεται αν όλοι έχουν τη σφραγίδα της Εφορευτικής Επιτροπής. ΙΙ) Αν υπάρχουν **ασφράγιστοι** αφαιρούνται από αυτούς, τυχαίως, τόσοι, ώστε να συμφωνήσει ο αριθμός των ψηφισάντων με τους φακέλους. ΙΙΙ) Αν υπάρχει ακόμα πλεόνασμα, αφαιρείται, τυχαίως, από τους υπόλοιπους αντίστοιχος με το πλεόνασμα αριθμός φακέλων και καταγράφεται το ψηφοδέλτιό τους στην ειδική θέση του Πρακτικού αρ. 2. Για όλη τη διαδικασία αυτή γίνεται σχετική αναφορά στην ειδική θέση του Πρακτικού αρ. 2 (άρθρο **90§§3-6 του Π.Δ. 26/2012**) .

στ.- Σε περίπτωση που οι φάκελοι υπολείπονται των ψηφισάντων ο νόμος δεν προβλέπει ανάλογη διαδικασία (στην πράξη συνήθως προστίθενται άκυρα ψηφοδέλτια).

**5.- ΔΙΑΛΟΓΗ ΨΗΦΟΔΕΛΤΙΩΝ**

Συνοπτικό Διάγραμμα

**α.- Εξαγωγή ψηφοδελτίου**

**β.- Αναγνώριση ως εγκύρου γ.- Αρίθμηση ψηφοδελτίου**

**δ.- Καταγραφή ολογράφως αριθμού σταυρών ε.- Μονογράφηση ψηφοδελτίου**

**στ.- Μονογράφηση σταυρών προτίμησης ζ.- Καταγραφή στα Βιβλία Διαλογής**

**η.- ΑΚΥΡΑ - ΛΕΥΚΑ ΨΗΦΟΔΕΛΤΙΑ**

α.- Ο Δικαστικός Αντιπρόσωπος τοποθετεί στο τραπέζι την πρώτη δεσμίδα των ψηφοδελτίων (50άδα).Τα μέλη της Εφορευτικής, που έχουν ορισθεί προς τούτο, ανοίγουν (με προσοχή) τους φακέλους και τοποθετούν τα ψηφοδέλτια ανοικτά πάνω στο τραπέζι. Αν σκιστεί κατά το άνοιγμα κάποιο ψηφοδέλτιο γίνεται πάνω στο ψηφοδέλτιο σχετική σημείωση από το Δικαστικό Αντιπρόσωπο και υπογράφεται από αυτόΝ.

β.- Ο Δικαστικός Αντιπρόσωπος παίρνει ένα-ένα τα ψηφοδέλτια στα χέρια του και ελέγχει την εγκυρότητά τους.

γ,δ,ε,στ.- Στη συνέχεια (για τα έγκυρα ψηφοδέλτια): Ι) **διαβάζει** μεγαλόφωνα τον αύξοντα αριθμό του, το συνδυασμό που αφορά και τους σταυροδοτημένους υποψήφιους, ΙΙ) **καταγράφει** τον αύξοντα αριθμό του (ώστε το ψηφοδέλτιο να αποκτήσει ταυτότητα), ΙΙΙ) **καταγράφει ολογράφως** τον αριθμό των σταυρών του ή την ανυπαρξία τους (π.χ. κανένας, ένας, δύο κοκ), ΙV) **μονογράφει τόσο στη σημείωσή του αυτή, όσο και δίπλα από κάθε σταυρό προτίμησης** και V) τοποθετεί το ψηφοδέλτιο στο τραπέζι σε στοίβες κατά συνδυασμό.

**Πρέπει να επισημανθεί ιδιαίτερα η υποχρέωση του Δικαστικού Αντιπροσώπου για την αρίθμηση και μονογράφηση των ψηφοδελτίων, την αναγραφή σε αυτά ολογράφως του αριθμού των σταυρών (για κάθε κατηγορία) και για τη μονογράφηση του κάθε σταυρού δίπλα από αυτόν, καθόσον οι σχετικές παραλείψεις καθιστούν είτε το ψηφοδέλτιο άκυρο (παράλειψη αρίθμησης ή μονογράφησης), είτε τους σταυρούς προτίμησης (παράλειψη καταγραφής των σταυρών προτίμησης ολογράφως και μονογράφηση κάθε σταυρού).**

ζ.- Ταυτόχρονα ο Γραμματέας και τα άλλα Μέλη της Εφορευτικής Επιτροπής καταχωρούν τον αριθμό του ψηφοδελτίου στη μερίδα (έναν αριθμό σε κάθε τετραγωνάκι) του συγκεκριμένου συνδυασμού και του συγκεκριμένου υποψηφίου (ή υποψηφίων) στα Βιβλία Διαλογής ψήφων υπέρ των Συνδυασμών και υπέρ των Υποψηφίων αντίστοιχα.

**Είναι σκόπιμο στο τέλος κάθε πενηντάδας να γίνεται επαλήθευση για ανεύρεση τυχόν λάθους στην αρίθμηση**.

***ΣΗΜΕΙΩΣΕΙΣ: Όπως προαναφέρθηκε ο υποψήφιος Δήμαρχος, Περιφερειάρχης και Αντιπεριφερειάρχες αντίστοιχα, δεν χρειάζονται σταυρό προτίμησης και εφόσον υπάρχει τέτοιος δεν λαμβάνεται υπόψη. β) Σε περίπτωση που το ψηφοδέλτιο έχει περισσότερους από***

***τους επιτρεπόμενους σταυρούς προτίμησης αυτό είναι καταρχήν έγκυρο για το συνδυασμό, χωρίς να λαμβάνονται υπόψη οι σταυροί.***

**η.- ΑΚΥΡΑ - ΛΕΥΚΑ ΨΗΦΟΔΕΛΤΙΑ**

I.- Καταρχήν πρέπει να επισημανθεί ότι τα άκυρα και τα λευκά ψηφοδέλτια **δεν λαμβάνουν το γενικό αύξοντα αριθμό των εγκύρων**

**ψηφοδελτίων, αλλά έχουν δική τους αρίθμηση** (πχ. άκυρο 1,2, ... ή

λευκό 1,2,...). **Τα λευκά ψηφοδέλτια δεν προσμετρώνται στα έγκυρα με ρητή νομοθετική διάταξη (άρθρο 1 Ν. 3434/2006).**

II.- Κάθε άκυρο ψηφοδέλτιο συρράπτεται μαζί με το φάκελό του και τοποθετείται στη σωρό των άκυρων.

III.- Οι περιπτώσεις των άκυρων ψηφοδελτίων περιγράφονται στις διατάξεις των άρθρων **27,28 και 129 και 130 αντίστοιχα του Ν. 3852/2010**

**για τις Δημοτικές και Περιφερειακές Εκλογές**.

IV.- Οι συνηθέστερες περιπτώσεις αναμφίβολα άκυρων ψηφοδελτίων είναι:

αα.- Ο φάκελος είναι κενός ή δεν περιέχει ψηφοδέλτιο.

ββ.- Το ψηφοδέλτιο δεν περιέχεται σε κανονικό φάκελο.

γγ.- Ο φάκελος περιέχει περισσότερα του ενός ψηφοδέλτια

(ανεξάρτητα αν είναι του ίδιου συνδυασμού ή διαφορετικών).

δδ.- Το ψηφοδέλτιο δεν είναι έντυπο, ή δεν είναι της συγκεκριμένης εκλογικής περιφέρειας ή έχει ουσιωδώς διαφορετικό χρώμα ή διαστάσεις.

εε.- Το ψηφοδέλτιο (ή και ο φάκελος στον οποίο βρίσκεται) φέρει αλλοιώσεις, υπογραμμίσεις, διαγραφές ή περιέχει λέξεις ή φράσεις.

Αυτές είναι άλλωστε περιπτώσεις σκόπιμων άκυρων ψηφοδελτίων,

όπου δεν γεννάται αμφισβήτηση.

V.- Ζητήματα γεννώνται κατά την ερμηνεία και εφαρμογή των διατάξεων του άρθρου **28 εδ. γ και 130 εδ. γ΄του Ν. 3852/2010** κατά τις οποίες είναι άκυρο το ψηφοδέλτιο που περιέχει στίγματα ή σημεία που δύνανται να αποτελέσουν διακριτικά γνωρίσματα (σημάδια), που παραβιάζουν κατά τρόπο προφανή το απόρρητο της ψήφου.

Όπως έχει παγιωθεί νομολογιακά, διακριτικό γνώρισμα που παραβιάζει το απόρρητο της ψηφοφορίας αποτελεί μόνο εκείνο το σημείο, το οποίο κατά τα διδάγματα της λογικής και της ανθρώπινης εμπειρίας, μπορεί να προσδιορίσει, αμέσως ή εμμέσως, του εκλογέα που ψήφισε με το συγκεκριμένο ψηφοδέλτιο (μεταξύ άλλων ΑΕΔ 20/2013 ΑΕΔ 9/2001,

40/1995, 26/1994, 39/1991, 36/1991, 33/1991, 31/1991, 14/1990. 11/1990, ΣτΕ343/2004). Σε περίπτωση αμφιβολίας, το ψηφοδέλτιο πρέπει να θεωρείται έγκυρο, ενόψει της συνταγματικής κατοχύρωσης του εκλογικού δικαιώματος (μεταξύ άλλων ΑΕΔ 20/2013, 1/2009, 37/2008, 16/2005,

9/2001, 26/1999).

Το ζήτημα αν συντρέχουν κάθε φορά οι παραπάνω προϋποθέσεις είναι πραγματικό και κρίνεται ενόψει του είδους των σημείων, της θέσης αυτών, του τρόπου της χάραξής τους και των λοιπών στοιχείων, από τα οποία μπορεί να συναχθεί το τυχαίο ή σκόπιμο της ύπαρξής τους (μεταξύ άλλων ΑΕΔ 12/2011, 7/2001, 18/2001).

Με γνώμονα τα παραπάνω και κατά περίπτωση:

αα) Έχει κριθεί  **ως άκυρο** το ψηφοδέλτιο που:

a.- Έφερε σταυρό πράσινου χρώματος (ΑΕΔ 38/95 ΔιΔιΚ 4,

949).

b.- Ήταν κομμένο κατά την άνω αριστερή γωνία του (ΑΕΔ

38/1995).

c.- Έφερε γραμμή πλαγίως και καθέτως γραμμένη με μπλέ στυλό (AΕΔ 38/95).

d.- Έφερε ημισέληνο σε σχήμα παρένθεσης, εμπρός από το όνομα υποψηφίου (ΣτΕ 1260/2000).

e.- Έφερε αρχικά υποψηφίου ή αστερίσκο αντί σταυρού

(ΑΕΔ 9/2001, ΔΕφΑ 3724/1986 ΕλΔ 28, 218) ή V (ΑΕΔ 9/2001, ΣτΕ

1322/2000).

f.- Έφερε σταυρό μέσα σε κύκλο (ΑΕΔ 9/2001)

g.-Έφερε στίγματα, προσδιοριστικά της ταυτότητας του εκλογέα (ΑΕΔ 26/94 ΔιΔικ 7, 361).

h.- Έφερε κηλίδα από μελάνη στο διάκενο μεταξύ ονόματος και επωνύμου υποψηφίου (ΣτΕ 1400/2000).

i.- Έφερε το χαρακτηριστικό γράμμα Χ **στην οπίσθια**

πλευρά του (ΣτΕ 1322/2000).

j.- Ήταν διπλωμένο κατά ιδιόρρυθμο τρόπο (και όχι κατά τον συνήθη) (ΕΑ 10.070/82 ΕλΔ 24, 113).

ββ.- Αντίθετα έχει κριθεί **ως έγκυρο** το ψηφοδέλτιο που:

a.- Έφερε σταυρό προτίμησης σημειωμένο κακότεχνα (ΑΕΔ

38/95), ο οποίος δεν έχει τις γραμμές του εντελώς κάθετες μεταξύ τους (ώστε το σημείο να μοιάζει με Χ) ή απόλυτα ευθείες ή τις τέσσερις πλευρές του ισομεγέθεις (ΑΕΔ 9/2001, ΔΕφΑθ 3724/86

ΕλΔ 28, 218, ΕΑ 9719/82 ΕλΔ 24, 670), ή με περισσότερες από μία προσπάθειες (ΑΕΔ 9/2001, ΠΠΘεσ. 981/82 Αρμ. 37, 524) γιατί κατά την κοινή πείρα οι ιδιορρυθμίες αυτές και παρεκκλίσεις οφείλονται σε πολλούς παράγοντες, μεταξύ των οποίων περιλαμβάνονται ο γραφικός χαρακτήρας κάθε ψηφοφόρου, η όρασή του, η ηλικία του, η σπουδή κατά τη χάραξη και οι ειδικές αντικειμενικές και ψυχολογικές συνθήκες κάτω από τις οποίες διεξάγεται η ψηφοφορία (ΑΕΔ 12/2011, 10/2009, 1/2009, 18/2001, 26/2001, 9/2001, 44/78,

49/78, ΣτΕ 244/2004, 343/2004, ΔΕφΑθ 3724/1986 ΕΑ 1/79,

723/79, ΔΠρ.Θεσ 18/1986 Αρμ 41, 63).

b.- Έφερε σταυρό χαραγμένο με μαρκαδόρο ή μολυβίδα (ΕΑ

9719/82).

c.- Έφερε αποτύπωμα από σταυρό προτίμησης χαραγμένο σε προηγούμενο ψηφοδέλτιο (ΕΑ 10.070/82 ΕλΔ 24, 113).

d.- Έφερε σταυρούς με διάφορο χρώμα μελάνης -μαύρο και μπλέ ή γαλάζιο και μπλέ (ΣτΕ 3776/92 ΕΔΔΔ 38,88 με μειοψηφία, ΣτΕ 244/2004, 343/2004).

e.- Έφερε «τυχαίες και ανεπαίσθητες» μελανιές στην πίσω πλευρά (ΑΕΔ 26/94 ΔιΔικ 7, 361).

f.- Έφερε ανεπαίσθητα ίχνη από κραγιόν χειλέων (ΑΕΔ

9/2005).

g.- Έφερε σταυρούς προτίμησης χαραγμένους σε διάφορη πλευρά (ένα δεξιά και ένα αριστερά) ΑΕΔ 12/2011, 26/1999, 38/95). h.- Έφερε μουτζουρωμένο σταυρό, που οφείλεται στο σβήσιμο του σταυρού από ψηφοφόρο που μετέγνωσε και όχι σε

πρόθεση δημιουργίας διακριτικού γνωρίσματος (ΑΕΔ 12/2011).

VI.- Είναι αυτονόητο ότι οι περιπτώσεις ακύρωσης αμφισβη- τούμενων ψηφοδελτίων πρέπει να κρίνονται με πολλή σύνεση και ψυχραιμία, γιατί η ακύρωση έγκυρων ψηφοδελτίων συνιστά αλλοίωση της λαϊκής βούλησης.

Προς τούτο είναι σκόπιμο όπως τα σχετικά ψηφοδέλτια κατακρατούνται τελευταία (χωρίς να αριθμηθούν), για να διαπιστωθεί αν το πρόβλημά τους είναι επαναλαμβανόμενο ή μεμονωμένο και για να κριθούν, τελικώς, όλα μαζί με ενιαίο τρόπο. .

**Ζ**

**ΤΕΛΕΥΤΑΙΕΣ ΕΡΓΑΣΙΕΣ ΣΤΟ ΕΚΛΟΓΙΚΟ ΚΑΤΑΣΤΗΜΑ**

**ΣΥΝΟΠΤΙΚΟ ΔΙΑΓΡΑΜΜΑ**

**1.- ΣΥΜΠΛΗΡΩΣΗ – ΑΠΟΣΤΟΛΗ ΤΗΛΕΓΡΑΦΗΜΑΤΩΝ**

**2.- ΣΥΜΠΛΗΡΩΣΗ ΠΡΑΚΤΙΚΟΥ ΑΡ. 2 ΚΑΙ ΑΝΤΙΓΡΑΦΩΝ ΤΟΥ**

**3.- ΥΠΟΓΡΑΦΗ ΒΙΒΛΙΩΝ ΔΙΑΛΟΓΗΣ**

**4.- ΕΚΔΟΣΗ ΑΠΟΤΕΛΕΣΜΑΤΩΝ (ΣΕ ΚΟΙΝΟΤΗΤΕΣ ΜΕΧΡΙ**

**5 ΕΚΛΟΓΙΚΑ ΤΜΗΜΑΤΑ)**

**5.- ΚΛΕΙΣΙΜΟ ΣΑΚΟΥ**

**6.- ΕΓΓΡΑΦΑ ΓΡΑΜΜΑΤΕΑ**

**7.- ΠΑΡΑΔΟΣΗ ΕΚΛΟΓΙΚΟΥ ΥΛΙΚΟΥ**

**8.- ΑΝΑΦΟΡΑ ΕΦΟΡΟΥ**

**1.- ΣΥΜΠΛΗΡΩΣΗ-ΑΠΟΣΤΟΛΗ ΤΗΛΕΓΡΑΦΗΜΑΤΩΝ** α.- Μετά την ολοκλήρωση της διαλογής αθροίζονται οι ψήφοι που έλαβε ο κάθε συνδυασμός από το σχετικό Βιβλίο Διαλογής και εξάγονται τα αποτελέσματα, που καταγράφονται σε αυτά. β.- Τα αποτελέσματα αυτά καταγράφονται στο σχετικό έντυπο του τηλεγραφήματος που αφορά τις ψήφους υπέρ των συνδυασμών των Δημοτικών/Κοινοτικών εκλογών (φροντίζουμε να εκδοθούν με καρμπόν και αρκετά αντίγραφα για να χορηγηθούν στους Αντιπροσώπους των συνδυασμών). γ.- Το σχετικό τηλεγράφημα με πλήρως συμπληρωμένα τα στοιχεία και **αφού ο Δικαστικός Αντιπρόσωπος**: Ι.- Το υπογράψει, ΙΙ.- Αναγράψει καθαρά το ονοματεπώνυμό του (κάτω από την υπογραφή) Και ΙΙΙ.- Το σφραγίσει με τη σφραγίδα της Εφορευτικής Επιτροπής, το παραδίδει στον προς τούτο υπεύθυνο υπάλληλο του Δήμου (αγγελιοφόρο), που περιμένει έξω από το Εκλογικό Τμήμα για να το αποστείλει στη Νομαρχία. δ.- Στη συνέχεια επαναλαμβάνεται η ίδια διαδικασία όσο αφορά τα αποτελέσματα: Ι) των ψήφων υπέρ των υποψηφίων Δημοτικών/Κοιινοτικών Συμβούλων (Συμβούλων Διαμερισμάτων κλπ., όπου υπάρχουν), ΙΙ) των ψήφων υπέρ των συνδυασμών των

Περιφερειακών εκλογών και ΙΙΙ) των ψήφων υπέρ των υποψηφίων Περιφερειακών Συμβούλων και αποστέλλονται **διαδοχικά** τα σχετικά τηλεγραφήματα στη Νομαρχία.

**2.- ΣΥΜΠΛΗΡΩΣΗ ΤΟΥ ΠΡΑΚΤΙΚΟΥ ΑΡ. 2 ΚΑΙ ΤΩΝ ΑΝΤΙΓΡΑΦΩΝ ΤΟΥ** Είναι σκόπιμο ταυτόχρονα με τη συμπλήρωση των

τηλεγραφημάτων, να συμπληρώνεται και το αντίστοιχο Πρακτικό αρ. 2

με τα αντίγραφά του. ***Στη συνέχεια πρέπει να αποκοπούν τα αντίστοιχα αντίγραφα του Πρακτικού 2 από το Βιβλίο, να***

***συρραφούν (και να σφραγιστούν στο ενδιάμεσο των σελίδων),***

***ώστε να αποτελέσουν αυτοελή πρωτότυπα.***

Μετά τη συμπλήρωση του Πρακτικού αρ. 2 (και των δύο αντιγράφων του)  **υπογράφονται** -  **τόσο το πρωτότυπο, όσο και τα αντίγραφα**

**πρωτοτύπως** (και όχι με τα καρμπόν)- από το Δικαστικό Αντιπρόσωπο, την Εφορευτική Επιτροπή, το Γραμματέα και τους Αντιπροσώπους των Συνδυασμών, έτσι ώστε να δημιουργηθούν τρία (3) αυτοτελή πρωτότυπα. **Η ίδια διαδικασία θα επαναληφθεί και για τις Περιφερειακές εκλογές** (ή ανάστροφα ανάλογα με το λήγοντα αριθμό του Εκλογικού Τμήματος).

**3.- ΥΠΟΓΡΑΦΗ ΤΩΝ ΒΙΒΛΙΩΝ ΔΙΑΛΟΓΗΣ** Τα αντίστοιχα Βιβλία

Διαλογής Ψήφων (ανά δύο για τις Δημοτικές και για τις Περιφερειακές εκλογές) **κλείνονται** στο τέλος τους με σχετική Πράξη *«Στο σημείο αυτό κλείνονται τα παραπάνω Βιβλία Κάθε Συνδυασμός και κάθε υποψήφιος έλαβαν αντίστοιχα το συνολικό αριθμό ψήφων, που αναγράφονται παραπάνω.(τόπος), 18 (ή αντίστοιχα 25) Μαΐου 2014Η Εφορευτική Επιτροπή Ο Γραμματέας Οι Αντιπρόσωποι των Συνδυασμών»*και **υπογράφονται** από το Δικαστικό Αντιπρόσωπο, τα Μέλη της Εφορευτικής Επιτροπής, το Γραμματέα και τους Αντιπροσώπους των συνδυασμών.

**ΠΡΟΣΟΧΗ! Στα βιβλία διαλογής θα πρέπει στο τέλος της σειράς των σταυρών κάθε συνδυασμού και κάθε υποψήφιου να αναγραφεί και ο συνολικός αριθμός των σταυρών που έλαβε (ολογράφως ή έστω αριθμητικά).**

**4.- ΕΚΔΟΣΗ ΑΠΟΤΕΛΕΣΜΑΤΩΝ (ΣΕ ΔΗΜΟΥΣ ΜΕΧΡΙ 5**

**ΕΚΛΟΓΙΚΑ ΤΜΗΜΑΤΑ)**

α.- Στις περιπτώσεις που ο Δήμος αποτελείται από ένα (1) εκλογικό τμήμα η Εφορευτική Επιτροπή εκδίδει αμέσως το αποτέλεσμα της Εκλογής και το δημοσιεύει (με τοιχοκόλληση) στο κοινοτικό κατάστημα. β.- Στις περιπτώσεις που ο Δήμος έχει από δύο (2) και μέχρι πέντε (5) εκλογικά τμήματα, οι Εφορευτικές Επιτροπές των τμημάτων αυτών συνεδριάζουν μετά το τέλος της διαλογής στην έδρα του Δήμου ή της Κοινότητας και σε κοινή συνεδρίαση με βάση τα

πρακτικά διαλογής κάθε εκλογικού τμήματος εκδίδουν το τελικό αποτέλεσμα που δημοσιεύεται αμέσως με τοιχοκόλληση στο Δημοτικό ή στο Κοινοτικό Κατάστημα (και συμπληρώνεται το σχετικό έντυπο Κοινό Πρακτικό).***ΣΗΜΕΙΩΣΗ: Στους Δήμους κατά την Κυριακή, 18.05.2014 θα ανακηρυχθεί Δήμαρχος (και αντίστοιχα πλειοψηφήσας δημοτικός συνδυασμός) μόνο στην περίπτωση που συνδυασμός θα λάβει την προβλεπόμενη πλειοψηφία (δηλαδή υπέρ το 50%), αλλιώς θα διενεργηθούν επαναληπτικές εκλογές.***

**5.- ΚΛΕΙΣΙΜΟ ΕΚΛΟΓΙΚΩΝ ΣΑΚΩΝ** Συνοπτικό Διάγραμμα Περιεχομένου τους **α.- Εκλογικός Κατάλογος β.- Βιβλίο Πρωτοκόλλου Ψηφοφορίας γ.- Βιβλίο Πράξεων της Ε.Ε.γ.- Βιβλίο Διαλογής Ψήφων υπέρ Συνδυασμών δ.- Βιβλίο Διαλογής Ψήφων υπέρ Υποψηφίων ε.- Ψηφοδέλτια (κατά συνδυασμούς, πλέον άκυρα-λευκά). στ.- Φάκελοι. ζ.- Τυχόν δηλώσεις εκλογέων**

**α- Εκλογικός Κατάλογος**

**β.- Βιβλίο Πρωτοκόλλου Ψηφοφορίας γ.- Βιβλίο Πράξεων της Ε.Ε.**

**δ.- Βιβλίο Διαλογής Ψήφων υπέρ Συνδυασμών και**

**Υποψηφίων (όπου είναι διαφορετικό)**

**ε.- Ψηφοδέλτια (κατά συνδυασμούς, πλέον άκυρα και λευκά.**

**στ.- Οι χρησιμοποιημένοι φάκελοι**

**ζ.- Πιστοποιητικά και δηλώσεις εκλογέων.**

Καταρχάς πρέπει να διευκρινιστεί ότι για κάθε εκλογή (Περιφερειακές και Δημοτικές) θα σχηματιστεί και παραδοθεί **ιδιαίτερος εκλογικός σάκος**. Όλα τα βιβλία είναι διπλά (ή συντάσσονται εις διπλούν). Μόνο ο εκλογικός κατάλογος και οι τυχόν δηλώσεις εκλογέων που δεν έχουν αντίγραφο πρέπει να τοποθετηθούν στον εκλογικό σάκο των Δημοτικών/Κοινοτικών εκλογώΝ.Μετά το πέρας των παραπάνω εργασιών: I.- Τοποθετούνται τα ψηφοδέλτια σε δέματα κατά συνδυασμούς (εάν υπάρχουν μεγάλοι φάκελοι σε αυτούς), ενώ σε ιδιαίτερα δέματα (φακέλους) τοποθετούνται τα άκυρα και τα λευκά). ΙΙ.- Αν τυχόν υπάρχουν βεβαιώσεις και υπεύθυνες δηλώσεις εκλογέων τοποθετούνται σε άλλο φάκελο. ΙΙΙ.- Τοποθετούνται στον εκλογικό σάκο: a) ο εκλογικός κατάλογος, b) το Πρωτόκολλο Ψηφοφορίας, c) το Βιβλίο Πράξεων της Εφορευτικής Επιτροπής, d) το Βιβλίο Διαλογής (όπου είναι αυτοτελές), e) καθώς και οι φάκελοι με τα ψηφοδέλτια και τις τυχόν δηλώσεις των εκλογέων. ΙV.- **ΠΡΟΣΟΧΗ: Κατά ρητή διάταξη του άρθρου 43 παρ. 1 του Ν. 3852/2010,**

**πρέπει να περιλαμβάνονται στο σάκο και οι εκλογικοί (κενοί) φάκελοι, εντός των οποίων ήσαν τα ψηφοδέλτια. Η παράλειψη αυτή μπορεί να οδηγήσει σε ακύρωση των εκλογών. Συνεπώς θα πρέπει να τοποθετηθούν και αυτοί σε δέματα**. V.- Στη συνέχεια ο εκλογικός σάκος κλείνεται και σφραγίζεται.

**6.- ΕΓΓΡΑΦΑ ΓΡΑΜΜΑΤΕΑ** Ακολούθως παραδίνονται στο Γραμματέα (ή στους Γραμματείς) το απόσπασμα του Πρακτικού αρ. 1 (βλ. παράρτημα) και η Βεβαίωση άσκησης των καθηκόντων του (βλ. παράρτημα), υπογραμμένα από το Δικαστικό Αντιπρόσωπο και τα Μέλη της Εφορευτικής Επιτροπής και σφραγισμένα με τη σφραγίδα της.

**ΠΡΟΣΟΧΗ!** Στην περίπτωση που ο Δικαστικός Αντιπρόσωπος ήταν αρχικά αναπληρωτής και διορίστηκε ως τακτικός θα πρέπει να μεριμνήσει να εκδοθεί και για τον ίδιο σχετική βεβαίωση (βλ. Παράρτημα) που πρέπει να φέρει τις υπογραφές του Γραμματέα και των λοιπών Μελών της Εφορευτικής Επιτροπής και τη σφραγίδα της, για να μπορέσει να εισπράξει τη συμπληρωματική αποζημίωση.

**7.- ΠΑΡΑΔΟΣΗ ΕΚΛΟΓΙΚΟΥ ΥΛΙΚΟΥ** Στο τέλος τοποθετείται το αχρησιμοποίητο εκλογικό υλικό (σφραγίδα, ταμπόν, γραφική ύλη, αχρησιμοποίητα ψηφοδέλτια, λουκέτα) μέσα στην κάλπη και παραδίνεται στον αρμόδιο υπάλληλο του Δήμου ή Κοινότητας. (άρθρο **93§3 ΠΔ**

**26/2012**). *Στην πράξη επειδή συνήθως δεν υπάρχει υπάλληλος εγκαταλείπεται η κάλπη στο εκλογικό τμήμα.*

**8.- ΑΝΑΦΟΡΑ ΕΦΟΡΟΥ** Προτού αποχωρήσει από το εκλογικό κατάστημα ο Δικαστικός Αντιπρόσωπος φροντίζει για τη σύνταξη της αναφοράς του προς τον Έφορο (βλ. παράρτημα). .

**Η**

**ΤΕΛΙΚΕΣ ΥΠΟΧΡΕΩΣΕΙΣ ΔΙΚΑΣΤΙΚΟΥ ΑΝΤΙΠΡΟΣΩΠΟΥ** Συνοπτικό Διάγραμμα Παράδοσης Εγγράφων

**1.- ΔΗΜΟΣ Η ΚΟΙΝΟΤΗΤΑ:Αντίγραφο Πρακτικού αρ. 2 (για τις Δημοτικές εκλογές)**

**2.- ΕΦΟΡΟΣ ΔΙΚΑΣΤΙΚΩΝ ΑΝΤΙΠΡΟΣΩΠΩΝ:Αναφορά**

**3.- ΠΡΩΤΟΔΙΚΕΙΟ (**ή ΕΙΡΗΝΟΔΙΚΕΙΟγια τις Κοινότητες**):**

**Εκλογικός Σάκκος**

**4.- ΠΕΡΙΦΕΡΕΙΑ:Αντίγραφα Πρακτικού αρ. 2 (ανά ένα για κάθε εκλογή).**

**5.- ΓΕΝΙΚΗ ΓΡΑΜΜΑΤΕΙΑ ΠΕΡΙΦΕΡΕΙΑΣ: Αντίγραφο**

**Πρακτικού αρ. 2 (ανά ένα για κάθε εκλογή)**

**ΕΠΕΞΗΓΗΣΕΙΣ**

1.- Ο Δικαστικός Αντιπρόσωπος  **οφείλει να παραδώσει**:

α.- Στο Δήμο ή την Κοινότητα ένα αντίγραφο του Πρακτικού 2 για τις Δημοτικές Εκλογές (**άρθρο 93§2 στοιχ. ι΄ εδ. τελευταίο του Π.Δ.**

**26/2012**).

β.- Στον Έφορο Δικαστικών Αντιπροσώπων την αναφορά του

(**άρθρο 66§3 του Π.Δ. 26/2012**).

γ.- Στον ίδιο (Έφορο Δικαστικών Αντιπροσώπων) με την ιδιότητά του ως Προέδρου Πρωτοδικών, το σάκο τόσο των Δημοτικών Εκλογών

όσο και των Περιφερειακών Εκλογών (με τα εκλογικά έγγραφα, τα

ψηφοδέλτια και τους φακέλους).

δ.- Στον Περιφερειάρχη αντίγραφο του Πρακτικού 2 για τις Δημοτικές και για τις Περιφερειακές Εκλογές (**άρθρο 93§2 στοιχ. ι΄ εδ. τελευταίο του Π.Δ. 26/2012**).

2.- Επειδή η μη παράδοση των παραπάνω εγγράφων συνεπάγεται κυρώσεις (πειθαρχικές και ποινικές) για το Δικαστικό

Αντιπρόσωπο **πρέπει για κάθε παράδοση να λαμβάνει απόδειξη.**

3.- Οι παραπάνω ενέργειες και κυρίως η παράδοση του σάκου πρέπει να γίνει αυθημερόν (δηλαδή τα ξημερώματα της Δευτέρας,

19.05.2014 ή 26.05.2014 αντίστοιχα).

4.- Όπου λόγω των συνθηκών της περιοχής (μεγάλη απόσταση, κακός δρόμος ή και ανυπαρξία συγκοινωνιακού μέσου) καθιστούν την παράδοση αδύνατη, αυτή πρέπει να γίνει το συντομότερο δυνατό.

5.- Όπου λόγω των ειδικών συνθηκών (κυρίως αφορά τα νησιά του Αιγαίου) είναι ιδιαίτερα δυσχερής η παράδοση του εκλογικού σάκου

στο αρμόδιο Πρωτοδικείο, προβλέπεται η δυνατότητα παράδοσης στο

πλησιέστερο (**άρθρο 94§1 του Π.Δ. 26/2012**).

**Θ**

**ΑΝΑΚΡΙΤΙΚΑ ΚΑΘΗΚΟΝΤΑ ΔΙΚΑΣΤΙΚΟΥ ΑΝΤΙΠΡΟΣΩΠΟΥ**

1.- Σύμφωνα με τη διάταξη του άρθρου 66§2 του ΠΔ 26/2012 ο Δικαστικός Αντιπρόσωπος έχει τα δικαιώματα και τις υποχρεώσεις του ανακριτικού υπαλλήλου και ενεργεί αυτεπαγγέλτως ή μετά από μήνυση οποιουδήποτε πολίτη την ανάκριση για να εξακριβώσει όλες τις αξιόποινες

πράξεις που έγιναν μέσα ή έξω από το Εκλογικό κατάστημα.

2.- Στις περιπτώσεις αυτές ο Δικαστικός Αντιπρόσωπος ενεργεί μόνος (χωρίς τη σύμπραξη Γραμματέα ή άλλου ανακριτικού υπαλλήλου).

3.- Τα ειδικά εκλογικά αδικήματα περιγράφονται από τα άρθρα **112-**

**119 του ΠΔ 26/2012**.

4.- Στις σχετικές περιπτώσεις ο Δικαστικός Αντιπρόσωπος οφείλει να συντάξει τις απαραίτητες εκθέσεις (έκθεση προφορικής μήνυσης, έκθεση ένορκης κατάθεσης μάρτυρα, έκθεση κατάσχεσης, έκθεση σωματικής έρευνας κατηγορουμένου και κατάσχεσης, έκθεση απολογίας κατηγορουμένου) και, σε περιπτώσεις σοβαρού αυτόφωρου αδικήματος, και έκθεση σύλληψης κατηγορουμένου.

5.- Είναι αυτονόητο ότι τα ανακριτικά καθήκοντα του Δικαστικού

Αντιπροσώπου είναι εξαιρετικά και γι’ αυτό **πρέπει να ασκούνται με ιδιαίτερη περίσκεψη και φειδώ.**

6.- Στο παράρτημα ΙΙ παρατίθενται σχετικά υποδείγματα εκθέσεων.

7.- Ο Δικαστικός Αντιπρόσωπος οφείλει να διαβιβάσει τις μηνύσεις που του υποβλήθηκαν και όλες τις εκθέσεις των ανακριτικών πράξεων που συνέταξε στον αρμόδιο Εισαγγελέα Πλημμελειοδικών (**άρθρο 66§ 2 εδ. 2**

**Π.Δ. 26/2012**) μετά το πέρας της διαλογής.

**Ι**

**ΕΠΙΣΗΜΑΝΣΕΙΣ ΓΙΑ ΤΙΣ ΕΠΑΝΑΛΗΠΤΙΚΕΣ ΕΚΛΟΓΕΣ/ΕΥΡΩΕΚΛΟΓΕΣ ΤΗΣ 25 ΜΑΪΟΥ 2014**

Τα καθήκοντα του Δικαστικού Αντιπροσώπου στις τυχόν Επαναληπτικές Δημοτικές/Περιφερειακές Εκλογές και ταυτόχρονα Εκλογές για την ανάδειξη μελών του Ευρωπαϊκού Κοινοβουλίου της 25.05.2014 είναι, καταρχήν, ίδια με εκείνα της Κυριακής, 18.05.2014, που εκτέθηκαν

παραπάνω αναλυτικά και κατά στάδια.

Στο κεφάλαιο αυτό θα επισημανθούν οι πλέον ουσιώδεις διαφοροποιήσεις οι οποίες προκύπτουν από την ταυτόχρονη διεξαγωγή και των Ευρωεκλογών:

**1.-** Στο εκλογικό τμήμα θα πρέπει να υπάρχουν τόσες κάλπες, όσες και οι εκλογές που θα διεξαχθούν.

**2.-** Στον εκλογικό σάκο θα πρέπει να υπάρχουν αντίστοιχα με τις εκλογές Βιβλία Πράξεων Εφορευτικής Επιτροπής και Διαλογής (το Βιβλίο Πρωτοκόλλου Ψηφοφορίας είναι ένα τριπλότυπο, για το οποίο θα πρέπει να χρησιμοποιηθούν καρμπόν).

**3.-** Πέρα από τα ψηφοδέλτια των επαναληπτικών Δημοτικών ή/και

Περιφερειακών Εκλογών (των δύο συνδυασμών που επικράτησαν) θα πρέπει να παραδοθεί πλήρης σειρά ψηφοδελτίων των συνδυασμών των Ευροεκλογών.

Τα ψηφοδέλτια αυτά θα πρέπει να τοποθετηθούν σε διαφορετικά τραπέζια προκειμένου να περιορισθεί η πιθανότητα λάθους κατά τη

διανομή.

**4.-** Σε σειρά εκλογικών τμημάτων των μεγάλων πόλεων υπάρχει, πέρα από το βασικό εκλογικό κατάλογο και Ειδικός Εκλογικός Κατάλογος Ετεροδημοτών, **οι οποίοι θα ψηφίσουν αποκλειστικά στις Ευρωεκλογές**.

Αντίστροφα, η ένδειξη **«Ε»** δίπλα στο όνομα εκλογέα στο βασικό εκλογικό κατάλογο υποδηλώνει ότι είναι  **ετεροδημότης** και θα ψηφίσει, όσο αφορά και μόνο τις εκλογές της Ευροβουλής αποκλειστικά στον τόπο διαμονής του.

Όπως ήδη προαναφέρθηκε**, οι ετεροδημότες απαγορεύεται να ψηφίσουν στη βασική εκλογική τους περιφέρεια, όσον**

**αφορά τις Ευρωεκλογές, και δεν υπολογίζονται (όσο αφορά τις**

**εκλογές αυτές) στους εγγεγραμμένους του Εκλογικού τους**

**Τμήματος** (**άρθρο 96§6 Π.Δ. 26/2012**).

Οι ετεροδημότες, όμως, ψηφίζουν υποχρεωτικά στη βασική τους εκλογική περιφέρεια, όσον αφορά τις επαναληπτικές Δημοτικές/ Περιφερειακές Εκλογές.

Για το λόγο αυτό οι Δικαστικοί Αντιπρόσωποι, προς αποφυγή λάθους, θα πρέπει, όπως προαναφέρθηκε, να επισημάνουν στους εκλογικούς καταλόγους τους ετεροδημότες, προκειμένου αυτοί, εφόσον προσέλθουν στις 25.05.2014, να ψηφίσουν  **μόνο** στις Δημοτικές/ Περιφερειακές εκλογές.

**5.- ΕΙΔΙΚΟΙ ΕΚΛΟΓΙΚΟΙ ΚΑΤΑΛΟΓΟΙ όσον αφορά τις**

**Ευρωεκλογές:**

**α.- Στρατιωτικοί:**

Το προσωπικό της Ελληνικής Αστυνομίας, του Πυροσβεστικού Σώματος και οι Στρατιωτικοί που υπηρετούν με οποιαδήποτε ιδιότητα στις Ένοπλες Δυνάμεις ή στο Λιμενικό Σώμα, που είναι εγγεγραμμένοι στους εκλογικούς καταλόγους Δήμου ή Κοινότητας δικαιούνται να ασκήσουν το εκλογικό τους δικαίωμα και στον τόπο που υπηρετούν, οπότε εγγράφονται σε Ειδικούς Εκλογικούς Καταλόγους (**άρθρο 27§1 του Π.Δ. 26/2012**). Οι εκλογείς αυτοί ψηφίζουν μαζί με τους άλλους εκλογείς στα Εκλογικά Τμήματα που ορίζει ο Αντιπεριφερειάρχης (**άρθρο 53§1 του Π.Δ. 26/2012**).

**β.- Ναυτικοί**

Έλληνες ναυτικοί, που υπηρετούν σε πλοίο με ελληνική σημαία και βρίσκονται ή καταπλέουν κατά την ημέρα των εκλογών σε λιμάνι

διαφορετικό από εκείνο που είναι εγγεγραμμένοι, ψηφίζουν με ονομαστικές καταστάσεις που συντάσσονται από τον Πλοίαρχο, η υπογραφή του οποίου θεωρείται από το Λιμεναρχείο ή το Τελωνείο ή την Αστυνομία ή το Δήμο ή την Κοινότητα, όπου ναυλοχεί το πλοίο. Οι καταστάσεις αυτές, που αποτελούν Ειδικό Εκλογικό Κατάλογο, παραδίδονται στον Πρόεδρο

Πρωτοδικών, του τόπου όπου είναι προγραμματισμένο να βρίσκεται το

πλοίο κατά την ημέρα της ψηφοφορίας και, στη συνέχεια, ορίζεται συγκεκριμένο Εκλογικό Τμήμα για την ψηφοφορία. Σε περιπτώσεις έκτακτης άφιξης του πλοίου σε διαφορετικό λιμάνι η σχετική κατάσταση του Πλοιάρχου, στην οποία βεβαιώνεται υπεύθυνα από αυτόν α) ότι οι συγκεκριμένοι ναυτικοί αποτελούν πλήρωμα του πλοίου, β) ότι οι ναυτικοί αυτοί περιλαμβάνονται στον ειδικό κατάλογο που έχει συνταχθεί κατά τη διάταξη του άρθρου 27 του ΠΔ 96/1997 και γ) ότι το πλοίο βρίσκεται σε διαφορετικό λιμάνι από το προγραμματισμένο για λόγους ανώτερης βίας, αφού θεωρηθεί από το Λιμεναρχείο ή το Τελωνείο ή την Αστυνομία ή το Δήμο ή την Κοινότητα, όπου ναυλοχεί το πλοίο, παραδίδεται απ’ ευθείας στον Πρόεδρο της Εφορευτικής Επιτροπής οποιουδήποτε Εκλογικού Τμήματος του λιμένα (**άρθρο 27§7 του Π.Δ. 26/2012**).

**6.- ΨΗΦΟΣ ΕΙΔΙΚΩΝ ΚΑΤΗΓΟΡΙΩΝ ΕΚΛΟΓΕΩΝ όσον αφορά τις**

**Ευρωεκλογές:**

**α.- Δικαστικός Αντιπρόσωπος** (Έφορος Δικαστικών Αντιπροσώ-

πων και αναπληρωματικοί Δικαστικοί Αντιπρόσωποι).

**Ο Δικαστικός Αντιπρόσωπος ασκεί το εκλογικό του δικαίωμα στο Εκλογικό Τμήμα που είναι διορισμένος,** εφόσον είναι εγγεγραμμένος σε εκλογικό κατάλογο Δήμου ή Κοινότητας του Κράτους. Για το σκοπό αυτό υπογράφει σχετική υπεύθυνη δήλωση, στην οποία αναφέρεται ο δήμος ή η κοινότητα, στην οποία είναι εγγεγραμμένος (**άρθρο**

**69§1 του Π.Δ. 26/2012**).

Τα ίδια ισχύουν για τον Έφορο των Δικαστικών Αντιπροσώπων, ο οποίος -με τις παραπάνω προϋποθέσεις- δικαιούται να ψηφίσει σε οποιοδήποτε Εκλογικό Τμήμα της περιφέρειάς του, ενώ οι αναπληρω- ματικοί Δικαστικοί Αντιπρόσωποι ψηφίζουν σε Εκλογικό Τμήμα που τους ορίζει ο Έφορος, υποβάλλοντας και αυτοί την παραπάνω υπεύθυνη δήλωση (**άρθρο 69§1 του Π.Δ. 26/2012**).

β) **Υποψήφιοι Ευρωβουλευτές** ψηφίζουν σε οποιοδήποτε

Εκλογικό Τμήμα της Επικράτειας (**άρθρο 88§3 του Π.Δ. 26/2012**).

γ) **Άνδρες φρουράς**

Σε περίπτωση που διατίθεται φρουρά στρατιωτών για τη φύλαξη Εκλογικού Τμήματος, το προσωπικό αυτής, που δεν μπορεί να υπερβαίνει τα τέσσερα (4) άτομα, ψηφίζει στο Εκλογικό Τμήμα που φρουρεί (**άρθρο 54 του Π.Δ. 26/2012**), εφόσον είναι εγγεγραμμένοι σε εκλογικό κατάλογο, σύμφωνα με ονομαστικές καταστάσεις που υπογράφονται από το Διοικητή της Μονάδας, στην οποία υπάγονται και αποστέλλονται απευθείας στον Δικαστικό Αντιπρόσωπο του συγκεκριμένου Εκλογικού Τμήματος (**άρθρο**

**82§5 του Π.Δ. 26/2012**), που οφείλει να βεβαιώσει με πρακτικό ότι οι συγκεκριμένοι άνδρες αποτελούσαν τη φρουρά του Εκλογικού Τμήματος. (**άρθρο 82§6 του Π.Δ. 26/2012**).

**7.-** Ακριβώς λόγω των διαφοροποιήσεων των εκλογέων στις Δημοτικές/Περιφερειακές και Ευρωεκλογές, πρέπει να τηρείται με σχολαστικότητα το Βιβλίο Πρωτοκόλλου ψηφοφορίας, από το οποίο, τελικά, θα προκύψει ο αριθμός των ψηφισάντων σε κάθε εκλογή (συνακόλουθα και των φακέλων που υπάρχουν στην αντίστοιχη κάλπη).

**Με εγκυκλίους του Υπουργείου Εσωτερικών θα καθορισθεί τόσο η σειρά της ψηφοφορίας για την Κυριακή, 25 Μαΐου 2014 (αν δηλαδή θα η ψηφοφορία για τις Ευρωεκλογές θα έπεται ή θα προηγείται των επαναληπτικών εκλογών), καθώς και η σειρά του ανοίγματος των καλπών.**

ΠΑΡΑΡΤΗΜΑ

ΥΠΟΔΕΙΓΜΑΤΩΝ

**ΠΕΡΙΦΕΡΕΙΑ ΑΝΤΙΠΕΡΙΦΕΡΕΙΑ ΔΗΜΟΣ**

**ΕΚΛΟΓΙΚΟ ΤΜΗΜΑ**

**ΒΕΒΑΙΩΣΗ**

Η Εφορευτική Επιτροπή του **ου Εκλογικού Τμήματος του**

**Δήμου** της Δημοτικής Ενότητας

**βεβαιώνει**

ότι του

που διορίστηκε Γραμματέας του παραπάνω εκλογικού τμήματος με το Πρακτικό υπ' αριθμ. 1, άσκησε τα καθήκοντά του κατά τις Δημοτικές/Περιφερειακές Εκλογές της 18ης Μαΐου 2014 (ή κατά τις Δημοτικές/Περιφερειακές - Ευρωεκλογές της 25ης Μαΐου 2014) και απασχολήθηκε επί δύο (2) ημέρες

, .05.2014

Η Εφορευτική Επιτροπή

Ο Πρόεδρος Τα Μέλη

**ΠΕΡΙΦΕΡΕΙΑ ΑΝΤΙΠΕΡΙΦΕΡΕΙΑ ΔΗΜΟΣ**

**ΕΚΛΟΓΙΚΟ ΤΜΗΜΑ**

**ΑΡΙΘΜΟΣ ΠΡΑΚΤΙΚΟΥ 1**

Στ της Περιφέρειας (Αντιπεριφέρεια

και στο κατάστημα που ορίστηκε ως κατάστημα ψηφοφορίας του εκλογικού τμήματος του

Εκλογικού Διαμερίσματος του Δήμου

σήμερα την η του μηνός Μαΐου του έτους 2014, ημέρα Κυριακή και ώρα 06.00 συνήλθε η εφορευτική επιτροπή του παραπάνω εκλογικού τμήματος, που ορίστηκε σύμφωνα με το νόμο και η οποία αποτελείται από τους παρακάτω:

Α) Ως Πρόεδρος (ΑΝΤΙΠΡΟΣΩΠΟΣ ΤΗΣ ΔΙΚ. ΑΡΧΗΣ)

Όνομα

Επίθετο

Όνομα Πατρός

Ιδιότητα

Τόπος κατοικίας

Τηλέφωνο

Β) Ως Μέλη που κληρώθηκαν

1.- Όνομα

Επίθετο

Όνομα Πατρός

Ιδιότητα

Τόπος κατοικίας

Τηλέφωνο

2.- Όνομα

Επίθετο

Όνομα Πατρός

Ιδιότητα

Τόπος κατοικίας

Τηλέφωνο

3.- Όνομα

Επίθετο

Όνομα Πατρός

Ιδιότητα

Τόπος κατοικίας

Τηλέφωνο

4.- Όνομα

Επίθετο

Όνομα Πατρός

Ιδιότητα

Τόπος κατοικίας

Τηλέφωνο

Η Εφορευτική Επιτροπή αφού βρέθηκε σε απαρτία έκανε τις ακόλουθες

ενέργειες που προβλέπονται από το νόμο, για την προετοιμασία της έναρξης της ψηφοφορίας:

1.- Ανέθεσε τα καθήκοντα του Γραμματέα στ :

Όνομα

Επίθετο

Όνομα Πατρός

Ιδιότητα

Τόπος κατοικίας

Τηλέφωνο

…

Το Πρακτικό αυτό αφού συντάχθηκε και αναγνώστηκε, υπογράφτηκε από τον Πρόεδρο, τα μέλη της Εφορευτικής Επιτροπής, το Γραμματέα και του αντιπροσώπους των συνδυασμών.

Ο Πρόεδρος Τα Μέλη Ο/Η Γραμματέας Οι αντιπρόσωποι των συνδυασμών

Υπογραφές

Ακριβές απόσπασμα από το Βιβλίο

Πράξεων Εφορευτικής Επιτροπής

, αυθημερόν

Ο Πρόεδρος

**ΠΕΡΙΦΕΡΕΙΑ ΑΝΤΙΠΕΡΙΦΕΡΕΙΑ ΔΗΜΟΣ**

**ΕΚΛΟΓΙΚΟ ΤΜΗΜΑ**

**ΒΕΒΑΙΩΣΗ**

Η Εφορευτική Επιτροπή του **ου Εκλογικού Τμήματος του Δήμου βεβαιώνει**

ότι του

,

άσκησε τα καθήκοντά του ως αντιπρόσωπος της Δικαστικής Αρχής στο παραπάνω εκλογικό τμήμα.

, Μαΐου 2014

Η Εφορευτική Επιτροπή

Ο Πρόεδρος Οι Γραμματείς Τα Μέλη

**ΥΠΕΥΘΥΝΗ ΔΗΛΩΣΗ**

υπογραφόμεν του ,

δικηγόρος Αθηνών, που κατοικώ στ

(οδός αρ. ) και ασκώ σήμερα τα καθήκοντα του αντιπροσώπου της Δικαστικής Αρχής στο Εκλογικό Τμήμα του Δήμου της Αντιπεριφέρειας

**δηλώνω υπεύθυνα ότι**

είμαι εγγεγραμμένος στους εκλογικούς καταλόγους του Δήμου

,

, Μαΐου 2014

Ο/Η Δηλ

**ΠΡΟΣ**

**Τον κ. Έφορο Δικαστικών**

**Αντιπροσώπων της Εκλογικής**

**Περιφέρειας**

**ΑΝΑΦΟΡΑ**

Τ

**,**

αντιπροσώπου της Δικαστικής

Αρχής στο υπ' αριθμ.

εκλογικό τμήμα Δήμου

Σύμφωνα με τη διάταξη του άρθρου 66 παρ. 3 του ΠΔ 26/2012, Σας αναφέρω ότι δεν υπέπεσε στην αντίληψή μου οποιοδήποτε αξιοσημείωτο γεγονός κατά την άσκηση των καθηκόντων μου.

, η Μαΐου 2014

Ο Δικαστικός Αντιπρόσωπος

**ΕΚΘΕΣΗ ΕΝΟΡΚΗΣ ΕΞΕΤΑΣΗΣ ΜΑΡΤΥΡΑ**

Στ της Αντιπεριφέρειας και μέσα στο κατάστημα ψηφοφορίας του εκλογικού τμήματος του Δήμου

κατά τις Δημοτικές/Περιφερειακές (και Ευρωεκλογές) σήμερα στις Μαΐου

2014, ημέρα Κυριακή και ώρα , ενώπιον εμού τ

αντιπροσώπου της Δικαστικής Αρχής, που σύμφωνα με το Νόμο εκτελώ καθήκοντα ανακριτικού υπαλλήλου και ενεργώ χωρίς τη σύμπραξη

Γραμματέα, παρουσιάστηκε ύστερα από προφορική πρόσκλησή μου παρακάτω μάρτυρας, οποί ερωτηθεί για τα στοιχεία της ταυτότητάς τ μου δήλωσε ότι ονομάζεται

του και της , που γεννήθηκε στ το έτος 19

επαγγέλματος και κατοικεί στ (οδός

αρ ) κάτοχος του υπ' αριθμ. δελτίου ταυτότητας που εκδόθηκε από το Έλλην και ΧριστιανΟρθόδοξ ,

οποί απλώς γνωρίζει τ ν κατηγορουμεν . Αυτ αφού έβαλε το δεξί χέρι τ πάνω στο Ιερό Ευαγγέλιο και ορκίσθηκε ότι θα πεί την αλήθεια χωρίς να προσθέσει ή αποκρύψει κάτι, κατέθεσε τα εξής:

Σε πίστωση συντάχθηκε η έκθεση αυτή, που αφού διαβάστηκε καθαρά και μεγαλόφωνα υπογράφηκε, όπως ακολουθεί.

**ΜΑΡΤΥΡΑΣ ΔΙΚΑΣΤΙΚΟΣ ΑΝΤΙΠΡΟΣΩΠΟΣ**

**ΕΚΘΕΣΗ ΑΠΟΛΟΓΙΑΣ ΚΑΤΗΓΟΡΟΥΜΕΝ**

Στ της Αντιπεριφέρειας και μέσα στο κατάστημα ψηφοφορίας του εκλογικού τμήματος του Δήμου

κατά τις Δημοτικές/Περιφερειακές (και Ευρωεκλογές) σήμερα στις Μαΐου

2014, ημέρα Κυριακή και ώρα , ενώπιον εμού τ

αντιπροσώπου της Δικαστικής Αρχής, που σύμφωνα με το Νόμο εκτελώ καθήκοντα ανακριτικού υπαλλήλου και ενεργώ χωρίς τη σύμπραξη

Γραμματέα, προσήχθη σε μένα παρακάτω κατηγορουμεν , οποί ερωτηθεί για τα στοιχεία της ταυτότητάς τ μου δήλωσε ότι ονομάζεται

του

και της , που γεννήθηκε στ , το έτος 19

, επαγγέλματος και κατοικεί στ

(οδός αρ ) κάτοχος του υπ' αριθμ. δελτίου ταυτότητας που εκδόθηκε από το Ελλην και ΧριστιανΟρθόδοξ , με σκοπό να απολογηθεί για τη σε βάρος τ κατηγορία για παράβαση

Στ ν παραπάνω εξήγησα ότι δεν μπορώ να του δώσω προθεσμία για να απολογηθεί, σύμφωνα με τις διατάξεις των άρθρων 100-104 ΚΠΔ γιατί κατά την κρίση μου βλάπτεται το έργο της ανάκρισης και ο χρόνος είναι περιορισμένος, αλλά ότι έχει το δικαίωμα σύμφωνα με το άρθρο 105 ΚΠΔ να απολογηθεί με την παρουσία του συνηγόρου του και τ ν κάλεσα να δηλώσει αν επιθυμεί να απολογηθεί αμέσως ή όχι. Αυτ μου δήλωσε ότι επιθυμεί να εξετασθεί αμέσως και χωρίς συνήγορο. Ύστερα από αυτά τ απάγγειλα την κατηγορία που είναι: Κατηγορείσαι ότι:

Επί της παραπάνω κατηγορίας κατηγορούμεν απολογήθηκε τα εξής:

Σε πίστωση συντάχθηκε η έκθεση αυτή, που αφού διαβάστηκε καθαρά και μεγαλόφωνα υπογράφηκε, όπως ακολουθεί.

**ΚΑΤΗΓΟΡΟΥΜΕΝ ΔΙΚΑΣΤΙΚΟΣ ΑΝΤΙΠΡΟΣΩΠΟΣ**

**ΕΚΘΕΣΗ ΠΡΟΦΟΡΙΚΗΣ ΜΗΝΥΣΗΣ**

Στ της Αντιπεριφέρειας και μέσα στο κατάστημα ψηφοφορίας του εκλογικού τμήματος του Δήμου

κατά τις Δημοτικές/Περιφερειακές (και Ευρωεκλογές) σήμερα στις Μαΐου

2014, ημέρα Κυριακή και ώρα , ενώπιον εμού τ

αντιπροσώπου της Δικαστικής Αρχής, που σύμφωνα με το Νόμο εκτελώ καθήκοντα ανακριτικού υπαλλήλου και ενεργώ χωρίς τη σύμπραξη

Γραμματέα, προσήχθη σε μένα παρακάτω μηνυτής,

οποί ερωτηθεί για τα στοιχεία της ταυτότητάς τ μου δήλωσε ότι ονομάζεται

γεννήθηκε στ κατοικεί

του και της , που

, το έτος 19 , επαγγέλματος και

στ (οδός αρ

) κάτοχος του υπ' αριθμ. δελτίου ταυτότητας που εκδόθηκε από το

Ελλην και ΧριστιανΟρθόδοξ , οποί μου δήλωσε ότι καταμηνύει τ ν

του και της , επαγγέλματος

που κατοικεί στ (οδός αρ. ) γιατί σήμερα:

τους :

Μάρτυρες για την απόδειξη της παραπάνω αξιόποινης πράξη προτείνει

Σε πίστωση συντάχθηκε η έκθεση αυτή, που αφού διαβάστηκε καθαρά και μεγαλόφωνα υπογράφηκε, όπως ακολουθεί.

**ΜΗΝΥΤ ΔΙΚΑΣΤΙΚΟΣ ΑΝΤΙΠΡΟΣΩΠΟΣ**

**ΕΚΘΕΣΗ ΚΑΤΑΣΧΕΣΗΣ**

Στ της Αντιπεριφέρειας και μέσα στο κατάστημα ψηφοφορίας του εκλογικού τμήματος του Δήμου

κατά τις Δημοτικές/Περιφερειακές (και Ευρωεκλογές) σήμερα στις Μαΐου

2014, ημέρα Κυριακή και ώρα , ενώπιον εμού τ

αντιπροσώπου της Δικαστικής Αρχής, που σύμφωνα με το Νόμο εκτελώ καθήκοντα ανακριτικού υπαλλήλου και ενεργώ χωρίς τη σύμπραξη

Γραμματέα, προχώρησα σε κατάσχεση στα χέρια τ

παρακάτω, οποί ερωτηθεί για τα στοιχεία της ταυτότητάς τ μου δήλωσε ότι ονομάζεται του

και της , που γεννήθηκε στ , το έτος 19

, επαγγέλματος και κατοικεί στ

(οδός αρ ) κάτοχος του υπ' αριθμ. δελτίου ταυτότητας που εκδόθηκε από το Ελλην και ΧριστιανΟρθόδοξ , οποί έχει διαπράξει το αδίκημα

το εξής κινητό πράγμα, που έχει άμεση σχέση με το αδίκημα, για να αποσταλεί ως πειστήριο στον Εισαγγελέα:

Σε πίστωση συντάχθηκε η έκθεση αυτή, που αφού διαβάστηκε καθαρά και μεγαλόφωνα υπογράφηκε, όπως ακολουθεί.

**ΚΑΘΟΥ Η ΚΑΤΑΣΧΕΣΗ ΔΙΚΑΣΤΙΚΟΣ ΑΝΤΙΠΡΟΣΩΠΟΣ**

**ΕΚΘΕΣΗ ΣΥΛΛΗΨΗΣ**

Στ της Αντιπεριφέρειας και μέσα στο κατάστημα ψηφοφορίας του εκλογικού τμήματος του Δήμου

κατά τις Δημοτικές/Περιφερειακές (και Ευρωεκλογές) σήμερα στις Μαΐου

2014, ημέρα Κυριακή και ώρα , ενώπιον εμού τ

αντιπροσώπου της Δικαστικής Αρχής, που σύμφωνα με το Νόμο εκτελώ καθήκοντα ανακριτικού υπαλλήλου και ενεργώ χωρίς τη σύμπραξη

Γραμματέα, προχώρησα στη σύλληψη του παρακάτω κατηγορουμεν , οποί ερωτηθεί για τα στοιχεία της ταυτότητάς τ μου δήλωσε ότι ονομάζεται

του

και της , που γεννήθηκε στ , το έτος 19

, επαγγέλματος και κατοικεί στ

(οδός αρ ) κάτοχος του υπ' αριθμ.

δελτίου ταυτότητας που εκδόθηκε από το Ελλην

και ΧριστιανΟρθόδοξ , οποί έχει καταμηνυθεί ότι διέπραξε το εξής αδίκημα,

που διώκεται ως πλημμέλημα:

Επειδή δεν παρήλθαν 24 ώρες από τη διάπραξη του προκείμενου αδικήματος και ακολουθείται η διαδικασία του αυτοφώρου, ενήργησα τη σύλληψή τ και την προσωρινή τ κράτηση στο χώρο του εκλογικού καταστήματος, μέχρι την αποστολή του, μαζί με τη δικογραφία που θα σχηματισθεί στον αρμόδιο Εισαγγελέα Πλημμελειοδικών.

Σε πίστωση συντάχθηκε η έκθεση αυτή, που αφού διαβάστηκε καθαρά και μεγαλόφωνα υπογράφηκε, όπως ακολουθεί.

**ΣΥΛΛΗΦΘΕΙ ΔΙΚΑΣΤΙΚΟΣ ΑΝΤΙΠΡΟΣΩΠΟΣ**

**ΕΚΘΕΣΗ ΣΩΜΑΤΙΚΗΣ ΕΡΕΥΝΑΣ ΚΑΤΗΓΟΡΟΥΜΕΝ ΚΑΙ ΚΑΤΑΣΧΕΣΗΣ**

Στ της Αντιπεριφέρειας και μέσα στο κατάστημα ψηφοφορίας του εκλογικού τμήματος του Δήμου

κατά τις Δημοτικές/Περιφερειακές (και Ευρωεκλογές) σήμερα στις Μαΐου

2014, ημέρα Κυριακή και ώρα , ενώπιον εμού τ

αντιπροσώπου της Δικαστικής Αρχής, που σύμφωνα με το Νόμο εκτελώ καθήκοντα ανακριτικού υπαλλήλου και ενεργώ χωρίς τη σύμπραξη Γραμματέα, και επειδή α) απήγγειλα ήδη κατηγορία κατά τ παρακάτω κατηγορουμεν , οποί ερωτηθεί για τα στοιχεία της ταυτότητάς τ μου δήλωσε ότι ονομάζεται

του και της που γεννήθηκε στ , το έτος 19 , επαγγέλματος

και κατοικεί στ (οδός

αρ ) κάτοχος του υπ' αριθμ. δελτίου ταυτότητας που εκδόθηκε από το

Ελλην και ΧριστιανΟρθόδοξ , οποί έχει διαπράξει το αδίκημα

και β) υπάρχουν αποχρώσες ενδείξεις ότι το υλικό αντικείμενο του αδικήματος, δηλαδή ο φάκελος που τ παρέδωσε η Εφορευτική Επιτροπή και αρνήθηκε να τον ρίξει στην κάλπη ή να μου τον παραδώσει, παρά τη σύστασή μου, έχει αποκρυβεί από αυτόν σε σημείο του σώματός του, προχώρησα στη σωματική του έρευνα, από την οποία προέκυψαν τα εξής:

Στη συνέχεια κατέσχεσα κινητό πράγμα αυτό (φάκελο), που έχει άμεση σχέση με το αδίκημα, για να αποσταλεί ως πειστήριο στον Εισαγγελέα.

Σε πίστωση συντάχθηκε η έκθεση αυτή, που αφού διαβάστηκε καθαρά και μεγαλόφωνα υπογράφηκε, όπως ακολουθεί.

**ΚΑΘΟΥ Η ΕΡΕΥΝΑ ΔΙΚΑΣΤΙΚΟΣ ΑΝΤΙΠΡΟΣΩΠΟΣ**

**ΚΑΙ Η ΚΑΤΑΣΧΕΣΗ**

**ΕΚΘΕΣΗ ΒΕΒΑΙΩΣΗΣ ΑΥΤΟΦΩΡΟΥ ΑΔΙΚΗΜΑΤΟΣ ΚΑΙ ΣΥΛΛΗΨΗΣ**

Στ της Αντιπεριφέρειας και μέσα στο κατάστημα ψηφοφορίας του εκλογικού τμήματος του Δήμου

κατά τις Δημοτικές/Περιφερειακές (και Ευρωεκλογές) σήμερα στις Μαΐου

2014, ημέρα Κυριακή και ώρα , ενώπιον εμού τ

αντιπροσώπου της Δικαστικής Αρχής, που σύμφωνα με το Νόμο εκτελώ καθήκοντα ανακριτικού υπαλλήλου και ενεργώ χωρίς τη σύμπραξη

Γραμματέα, και επειδή παρακάτω κατηγορουμεν , οποί ερωτηθεί για τα στοιχεία της ταυτότητάς τ μου δήλωσε ότι ονομάζεται

του

και της , που γεννήθηκε στ

, το έτος 19 , επαγγέλματος και κατοικεί στ

(οδός αρ ) κάτοχος του υπ' αριθμ. δελτίου ταυτότητας που εκδόθηκε από το Ελλην και ΧριστιανΟρθόδοξ , έχει διαπράξει το αδίκημα

Επειδή δεν παρήλθαν 24 ώρες από τη διάπραξη του προκείμενου αδικήματος και ακολουθείται η διαδικασία του αυτοφώρου, ενήργησα τη σύλληψή τ και την προσωρινή τ κράτηση στο χώρο του εκλογικού καταστήματος, μέχρι την αποστολή τ , μαζί με τη δικογραφία που θα σχηματισθεί στον αρμόδιο Εισαγγελέα ΠλημμελειοδικώΝ.

Σε πίστωση συντάχθηκε η έκθεση αυτή, που αφού διαβάστηκε καθαρά και μεγαλόφωνα υπογράφηκε, όπως ακολουθεί.

**ΣΥΛΛΗΦΘΕΙ ΔΙΚΑΣΤΙΚΟΣ ΑΝΤΙΠΡΟΣΩΠΟΣ**